
PERSONERNE: 

Dr. Arnold Reimer t, Naturforsker. 
Elisabeth, hans Datter. 
Karoline Brorson, Skolebestyrerinde. 
Johannes Herning, Cand. theol. 
En Pige. 

Handlingen foregaar i Kjøbenhavn hos Karoline Brorson. 



FØRSTE AKT. 



Hyggelig Dagligstue med manq^e Møbler, lave Lænestole, 
Blomster og Nips. Rundt Bord i Midten, til venstre (for 
Tilskuerne) et lille Bord, til højre en Sofa. I Baggrunden 
en Dør til Entréen, til venstre midtvejs Dør, til højre foran 
et Vindue og en Dør mod Baggrunden. 



FØRSTE SCENE. 

Karoline sidder ved det lille Bord til venstre og kigger i en Avis, 
Elisabeth kommer fra Døren til højre. Senere Pigen. 

. Elisabeth. 

Saa! Nu er alt i Orden i Fars Værelse. 

Ilden brænder i Kakkelovnen — der er Blomster 

i Vasen — og det sidste Støvgran fejet fra 

Skrivebordet. Nu maa han ogsaa snart være her. 

Karoline. * 

Klokken er halv elleve. Om et Kvarter har 
vi ham. 

Elisabeth. 
Aa, jeg længes*. Jeg er saa nervøs. 

Karoline. 
Hvorfor tog du da ikke ud paa Jærnbanen? 

ELISABEtH. 

Nej! Det er altfor uhyggeligt at hilse paa 
hinanden efter saa lang Adskillelse midt imellem 
en Mængde fremmede Mennesker. 

Karoline*. 
Aa, tage imod — gaar an, men skilles I Jeg 
husker nok, da din Far rejste. 

'-* Elisabeth. 
Mig vilde I ikke have med. 

Karoline. 
Nej, min egen Kære, du var saa modtagelig 
for Sindsbevægelser. Vi frygtede, saa ophidset 
som du var; at det skulde gøre for stærkt Ind- 
tryk paa dig. Derfor har du ogsaa gjort langt 
bedre i at blive hjemme idag. 

Elisabeth 

foran et SpejL 

Tror du. Far vil finde mig meget forandret? 

Karoline. 
Defr kan du da begribe. Du var jo et rent 
Barn, da han rejste, og nu er du baade stor 
og voksen. 

Elisabeth. 
De andre gør dog altid Nar af mig, fordi 
jeg er saa barnagtig. — .Det er en nydelig Kjole, 
synes du ikke? 



^ KLalRoline. 

Jo, Jomfru Lauritsen syr net. 

Elisabeth. 
Etablissementet Lauritsen, om jeg tør bede! 
Min Dameskræderinde er et helt Etablissement. 
(Stadig spejlende sig). Sidder den ogsaa godt i Ryggen ? 

Karoline 

staaende hos hende. 

Maaske skulde den tages éidt ind her ved 

Skuldren. 

Elisabeth. 

Nej, men Nederdelen vil jeg have forandret. 
Folderne gaar ud ad — det er grusom grimt 
— de skulde falde saadan ganske - blødt. — 
(Vendende sig pludselig.) Naa, hvad vilde Hr. Herning 
sige, om han saa' os heri 

ICaroline. 
Ja, du, det kunde nok tænkes, at han vilde 
forarge sig over denne moderne Vederstygge- 
lighed og raabe: Væ, væ! 

Elisabeth 

hurtig. * 

Tantine, du maa ikke gøre Nar. 

Karoline. 
Ikke røre ved Helgenen! 

^ Elisabeth. 

Nej^ for han er ikke som andre Mennesker. 
Han er ædel. Det var Valborg, der sidst sagde 



lO 



det Ord — og vi havde alle tænkt det samme^ 
Ædel og ligesom overjordisk — sagde hun. Og 
det er sandt. 

Karoline. 
Men dog et Menneske, der spiser som vi 
andre — undertiden endogsaa mer end vi andre. 
Kan du huske, hvilken Mængde Oksesteg, han 
sidst kunde stikke under Vesten — 

Elisabeth. 
Aa, fy! Hvorfor vil du sige saadant noget? 
Du synes jo selv saa udmærket om ham. 

Karoline. 
Ja, jeg finder, Herning er et fortræffeligt 
Menneske, baade dygtig og alvorlig — maaske 
lidt for alvorlig — men jeg behøver da ikke at 
forgabe mig i ham, ligesom I Smaatøse. 

Elisabeth. 
Det er slet ikke Forgabelse. Men han giver 
En ligesom et forklaret Syn paa Tilværelsen — 
han tænker slet ikke paa de usle Smaating, som 
vi andre pusler med. 

Karoline. 
Jaja, Elisabeth, saa er det da godt, du ikke 
pynter dig for ham — men for din Far idag. 

Elisabeth. 
Ja, Far holdt meget af, at jeg var fin. 

Karoline. 
Ikke just det. Din Far har sin egen Smag. 
Du maatte aldrig være pyntet — men saa kom 
han dog undertiden hjem til dig med dyre, dyre 
Sager, som slet ikke passede for din Alder. 

Elisabeth. 
Han bringer nok dejlige Ting med til mig 
denne Gang. — Det ringede J Det kan da ikke 
være ham. 

KAROLINE. 

Nej, kære, vær nu rolig I Han kan ikke 
køre paa ingen Tid fra Jærnbanen og her hen. 

Pigen 

kommer ind fra Entréen. 

Her er en Buket til Frøkenen. 

Pigen gaar ud. 

Elisabeth 

idet hun tager den. 

Hvem er nu det, som er galant? 
Karoline, 

da hun tier. 

Naa? 

Elisabeth 

blussende rød, idet hun rækker hende Kortet 

Hr. Herning. 

Karoline. 
Ja i egen høje Person og med egen Skrift 
paa denne lille firkantede Lap. Har du fortalt 
ham, at det var din Fødselsdag idagf 

Elisabeth. 
Nej, hvor kan du tro! Og jeg havde netop 
saa indstændig bedt de andre ikke at sige et 
Ord derom til ham — og det har de saamænd 
ogsaa holdt. 

Karoline. 
Det tror jeg med. Saa jaloux I er paa 
hinanden. 

Elisabeth. 
Aa! — Tænk, at han har husket det fra 
forrige Aar. 

Karoline. 
Han har maaske skrevet det op paa en 
Dosmerseddel. 

Elisabeth 

ved Vinduet. 

Hvor de Roser er yndige! Jeg vil sætte 
dem her i Vasen. — Der kommer en Droske med 
en stor Kuffert. Den holder her. Det er Far. 

fHun løber hen imod Baggrunden og møder i Døren Herning.) 

Undskyld! Men Far kommer 1 Tusind Tak for 
Buketten. 



ANDEN SCENE. 

Karoline. Herning kommer fra Baggrunden. 
Senere Reimert og Elisabeth. 

Herning. 
Goddag! Jeg synes, Frøken Elisabeth talte 
om sin Far. 

Karoline 

ved Vinduet 

Ja, Dr. Reimert kommer idag. — (Vendende sig.) 
Nu er han paa Trappen. 

Herning. 
Jeg troede ikke, De ventede ham saa tidlig. 

Karoline. 
Nej, det gjorde vi heller ikke. Men vi fik 
Telegram igaar Aftes fi*a Hamborg. Han har 
fremskyndet sin Rejse for at være hjemme til 
Elisabeths Fødselsdag. 

Herning. 

Ja, saa vil jeg trække mig tilbage for ikke 
at være en forstyrrende Fremmed ved Hjem- 
komsten. 

Karoline. 

Aa, det haster ikke. De to skal først rigtig 
hilse paa hinanden — efter saa lang en Ad- 
skillelse. 

Herning. 
Nu bliver vel Dr. Reimert hjemme. 

Karoline. 
Det tror jeg sikkert. Skønt han har altid 
holdt af at rejse. Forholdene her syntes ham 
undertiden smaa, og de store Skove og de store 
Byer tiltrak ham. 

Herning. 
Maaske forstaar han ikke at se det Store 
selv i det Mindste her paa Jorden. 

Karoline. 
Maaske. 

Herning. 

De tror ikke, jeg har Ret? 

Karoline. 
Jo, det har De sikkert — det har De altid. 
De véd, hvormegen Pris jeg sætter paa Deres 
Mening, bedste Herning — men De er nu lavet 
af et helt andet Stof end Dr. Reimert. 

Herning. 
Men den samme Lov gælder dog for alle 
Mennesker. 

Karoline. 
Ja, naturligvis — det vil sige: jeg véd saa- 
mænd ikke. Jeg synes, Folk maa være lige- 
som de engang er født til — 

Herning. 
Jamen, Frøken, vi er alle fødte til — 

Karoline. 
Aa nej, De maa ikke idag. Jeg er saa op- 
taget af min nye Gæsts Ankomst. 

Herning. 
Gæst! Skal Dr. Reimert bo her? 

Karoline, 

lidt forlegen. 

Ja, blot nogle Dage — i den lille Stue ovre 
paa den anden Side af Gangen — indtil han faar 
sig en Lejlighed. 

Herning. 

Hum I Kommer Frøken Elisabeth til Timen 

idag? 

Karoline. 

Næppe! Fødselsdag og hendes Fars An- 
komst. — Naa, der har vi dem nok. 

Herning. 
Saa vil jeg gaa ind. 

Rbimert og Elisabeth komme ind fra højre, i det samme som Herning 
gaar ud til venstre. 

Reimert. 
Kære Karoline, hvor godt at se Dem igen! 

Karoline. 
Velkommen, hjærtelig velkommen! 

Reimert. 
Hvor hyggeligt der er hos Dem! Hvor 
lunt og varmt! 

Karoline. 
Kom og sæt Dem ned og sig, at De er- 
lidt glad ved at være hjemme igen. 

Reimert 

i Sofaen, Elisabeth staar bagved. 

Hvor skulde jeg være andet ved at gense 
Dem — (nikkende opj Og hende. 

Karoline. 
Lad os sige hende først! Naa, har jeg 
plejet hende godt til Dem — faar De hende til- 
bage i god Stand? 

Elisabeth. 
Far sagde til mig, al han var meget fornøjet. 

Reimert. 
Kæmpekvinde er du nu ikke bleven. 

Elisabeth. 
Aa, jeg er saamænd ganske rask. 

Karoline. 
Hun har ikke været syg. Men hun har nok 
undertiden lidt Hjærtebanken — lidt Feber i 
Blodet — 

Elisabeth. 
Aa, nej, nej, nej I Maa jeg nu være fri for 
Sygelisten. Jeg er frisk som en Fisk. 

Reimert. 
Og De selv, kære Veninde, har De havt 
det godt? 

Karoline. 
Jeg fejler aldrig andet end Magelighed. De 
kan ikke tro, Reimert, hvor jeg bliver doven. 
Jeg lader Pigebørnene her gøre alting — bare 
sidder og kryber sammen i min Slobrok i en Læne- 
stol — og giver blot en lille Time i Ny og Næ. 

Se bare, hvor fed jeg bliver. Det ender med 
Forskrækkelse og Apopleksi. 

Elisabeth. 
Aa, du ser saamænd godt ud, Tantine. 

Reimert. 
Deri har Elisabeth Ret. De er ligesaa sta- 
telig og blomstrende nu som altid. 

Karoline. 
Ja, jeg er en dejlig Tulipan. Men véd De 
hvad, Dr. Reimert, De er bleven ældre i de tre 

Aar — 

Reimert. 

Jeg er paa Veje til de halvtreds. 

Karoline. 
Det vil sige to og fyrre. 

Elisabeth. 
Ja, Far, der er en hvid Plet her oppe. Du 
maa have laant en lille Maane af Tyrkerne, 
dengang du var i Konstantinopel. 

Karoline. 
Og der er graa Spidser baade i Skæg og i 

Haar. 

Elisabeth. 

Det er da ikke mig, som har sat dem. 

Reimekt, 
Jeg er nu saa gammel — 

Et Brud. 2 



Elisabeth. 
At du skal blive hjemme hos os. 

Reimert. 
Eller tage dig med, naar jeg rejser. 

Karoline. 
Rejser! Tænker De paa at tage bort igen? 

Reimert. 
Nej, vist ikke! Men det klemmer En lidt 
for Brystet, naar man stiger ud af Jærnbanen. 
Jeg forstaar ikke, hvorfor Kjøbenhavn bliver lige 
lille, selv om Statistiken erklærer den for stor, 
hvorfor den slaar En med alle en Købstads 
Mangler uden at besidde en Hovedstads Fortrin. 
Hverken stille Fred eller kraftig Frihed. Men 
Sladder, Snobberi, Hadskhed og Hykleri. Aa, 
dette elendige, danske Hykleri I Det er dog den 
tærende Kræft herhjemme. Igennem Digte, Aviser, 
Taler, Bøger bestandig gaar der et hemmeligt 
men af alle kendt Stikord: Fortielse. Hvad der 
saa skiller dem, paa dette Punkt er de enige: 
for Himlens Skyld ikke tale derom; alt er tabt, 
hvis Sandheden røbes. Og saa lyver de, lyver 
ustandseligt som om det gjaldt Livet — ja netop 
fordi det gælder Livet for dem, deres Magt, deres 
Penge. Og ingen har Medlidenhed med det 
stakkels Folk, som i knagende Kulde og bitterlig 
Armod dyrker denne magre Jord. 

Karoline. 
Naa, det kan man kalde Glæde over Danmark. 

Elisabeth. 
Er her virkelig saa slemt? 

Reimert. 

Her er fortræffeligt inde — helt inde for sig 

selv. Hvor skulde jeg vel kunne mene andet, 

naar jeg betré^er de to Ansigter, jeg her har for 

mig. Men her er slemt ude — Klamhed og Mørke. 

Karoline. 
Doktoren rider sin gamle Kæphest. 

Reimert. 
Det var kun et Farvel, inden jeg lod Kjø- 
benhavn lukke sig over mig . . . Jeg kommer 
fra Solskin, Sommer og Roser — 

Elisabeth 

pegende paa Buketten. 

Roser har vi ogsaa her. 

Reimert. 

Jeg ser det. En Fødselsdagspræsent Fra 

hvem? 

Elisabeth. 

Fra Hr. Herning. 

Reimert. 
Hvem er det? 

Elisabeth. 
Kan du ikke huske, jeg har skrevet saa 
ofte om ham til dig — 

Reimert. 
Jo, jeg tror — 

Karoline. 
Han er Lærer i min Skole — eller rettere 
mere Bestyrer af den end jeg selv — i alt Fald 
min højre Haand og mit Faktotum — og en 
hyppig Gæst hos os. 

Reimert. 
Er han ung? 

Karoline. 
Nej, ikke ganske — en seks,.s5^ og tredive 
Aar. 

Elisabeth. 
Aa, han ser meget yngre ud. 

Reimert. 
Naa, saa er han da omtrent paa Alder med 
mig. Og han er galant mod min lille Pige. Gør 
han Kur? 

Elisabeth. 
Aa, Far, dog! Han er Kapellan. 

Reimert. 
Aa haal Han er Theolog. 

Karoline. 
Han har tidligere været Præst paa Landet 
og søger nu paany herfra Byen. Saa' De ham 
ikke — han gik lige ud af Døren, da De kom ? 

Reimert. 
Jo, jeg tror, jeg saa en Herre — men jeg 
interesserede mig unægtelig mere for at se Dem 
igen. Og det gør jeg endnu. 

Elisabeth. 
Hør! Jeg tror egentlig, at I uhyre gærne 
vil snakke lidt sammen uden min behagelige 
Nærværelse. Jeg løber et Øjeblik ind til de 
andre og faar lidt af Timen. 

Reimert. 
Ja, gør det, mit Barn I 

Elisabeth. 
Jeg maa ogsaa fortælle dem om Far og om 
mine Præsenter — aa, det er sandt, du har ikke 
set dem endnu, Tantine — Silketøjer og Vifter 
og Smykker — det er rent vidunderligt. — Véd 
du. Far, Anna Mathæa sværmer for dig — hun 
synes, du ser saa interessant ud paa dit Foto- 
grafi. 

Reimert. 
Det var Ret af hende. Formeld hende min 
Kompliment. 

Elisabeth. 
Farvel, farvel 1 

Hun gaar ud til venstre. Saasnart hun er ude af Døren, gaar 
Rbimbrt lige hen til Karoline og tager begge hendes Hænder. 

Reimert. 
Naa, kæreste, hvordan har du det saa — 
uforandret som du er. 

Karoline. 
Jeg har havt det godt, min Ven. Men for- 
tæl mig nu om dig. 

Reimert. 
Hvad vil du høre.?^ 

Karoline. 
Ikke Rejsebeskrivelser. Hvad du har op- 
levet — som ikke har staaet i Brevene — og 
om du ganske har glemt mig? 

Reimert. 
Jeg har mest omgaaedes Mænd -- næsten 
ikke Kvinder. Jeg har endnu ingen anden Ven- 
inde end dig. Men du — hvordan staar jeg til 
dig.?* Har jeg bevaret din Yndest, dit Venskab, 
din Kær — 

Karoline 

afbrydende. 

Min kære Arnold, du var god imod mig i 
dine Breve — især i de første. Du tog skaan- 
somt paa mig. Du var den eneste Mand, til 
hvem jeg nogensinde havde længtes. Allerede 
dengang du var gift — til min store Skam. 
Men da hun var død, da du kom til mig og gav 
mig hele din Fortrolighed, da jeg mærkede, du 
satte Pris paa mig og befandt dig vel i mit Sel- 
skab — da Barnet ogsaa sluttede sig til mig — 
kan du saa undres over, at jeg misforstod. 

Reimert. 
Misforstod! Hvorfor vil du tale saadan? 
pu var det eneste Menneske, jeg brød mig om. 

Karoline. 
Jaja, kære, at jeg troede — du vilde gifte 
dig med mig. Nu kan jeg godt sige Ordet, som 
dengang blev mig hængende i Vrangstruben, 
hvergang jeg vilde vove mig dertil. For du kan 
nok tænke dig, hvilket Pres der var paa mig for 
at jeg skulde tale med dig derom — men jeg 
gjorde det da ikke. Hele Familien var over 
mig. Onklerne rystede paa deres skaldede Hove- 
der, Tanterne hang som knækkede Lilier, Ku- 
sinerne snappede graadigt efter Fortrolighed — 
naar jeg kom ind i en Stue, blev der straks en 
beklemt Tavshed, som om En laa paa sit Yderste 
ved Siden af, og derpaa en febrilsk Konversa- 
tion. Naa, jeg holdt Stand, men det var væmme- 
ligt, kan jeg forsikre dig. 

Reimert. 
Men, kære, derom talte du slet ikke til mig! 

Karoline. 
Nej, hvad skulde det nytte at plage dig 
oven i Købet. Og ser du, jeg var jo trøstet, 
saasnart jeg var sammen med dig. Saa glemte 
jeg det hele. Saa brød jeg mig ikke en Snus 
om alle de andre — hvad kunde de til syvende 

sidst gøre mig. Jeg var jo ikke afhængig af 
nogen. Og saadan gik det en Stund — indtil 
det begyndte at true min lille Skole her. 

Reimert. 
Ja, det var nederdrægtigt, som de bar sig ad. 

Karoline. 
Var det saa nederdrægtigt? Jeg véd i 
Grunden ikke. De Folk tænkte nu paa den 
Maade, som du paa din. Men det var vis Vej: 
det kunde ikke blive saadan ved. Jeg turde 
ikke miste den Smule Sysselsættelse, jeg havde 
— du bød mig intet andet — og saa — 

Reimert. 
Saa rejste jeg. 

Karoline. 
Og har du slet ikke fortrudt det, min slemme 
Ven? 

Reimert. 
Jeg skrev — 

Karoline. 
Ja, du skrev, du længtes. Men var det ikke 
blot for at trøste mig? 

Reimert. 
Jeg længtes efter dig -— efter En at tale 
med, som var god og smuk — hvis Smil var 

vederkvægende at se paa og hvis Hjærte var 
det pure Guld. Men — 

Karoline. 
Men — ryk ud med Sproget! Jeg kan godt 
taale at høre det nu. 

Reimert. 
Men jeg kunde godt være alene — og jeg 
trænger. til at være alene. Jeg duer ikke til at 
dele mine Tanker med nogen — og desuden 
hvor brav du er, hvor forstandig — 

Karoline. 
Af et Fruentimmer at være. 

Reimert. 
Saa er der dog saameget, du ikke forstaar, 
eller kun halvt. 

Karoline. 
Og som et Mandfolk forstaar jneget bedre. 
Alligevel roste du mig i gamle Dage for mit 
kloge Hoved. 

Reimert. 
Jeg siger dig ogsaa, du er forstandig. Men 
ser du — i det Forhold, hvori vi stod til hinanden, 
hvor du gav mig saameget — Ynde, Hygge og 
Trøst — og hvor jeg efter fattig Evne søgte at 
give dig lidt tilbage, fortælle dig om hvad jeg 
kendte, aabne dine Øje for et og andet, som 

du tilforn ikke havde lagt Mærke til, vurdere 
Mennesker efter Fortjeneste — 

Karoline. 
Du tvang mig til ikke at vandre omkring 
som en blind Høne, du skabte mig dumme interes- 
seløse Skabning Interesser. 

Reimert. 
Nu ja — i vort Forhold der var der ingen 
Grund for mig til at paanøde dig noget, som ikke 
faldt dig behageligt, noget mere end du med 
Lethed evnede at bære. Jeg undgik alt, hvad 
der kunde skabe Uenighed mellem os — lige- 
som ingen daglige Sorger sneg sig forstyrrende 
ind i vore gode Timer. Det var Udhvilen, Fred, 
Fest — naar vi var sammen. Men jeg frygtede — 

Karoline. 
For at blive ked af mig. 

Reimert. 
Jeg frygtede, fordi vor Kærlighed havde 
knap én Time i Døgnet og et Ægteskab har 
fire og tyve. Og hvorledes vilde det gaa os i 
de tre og tyve? Vilde vi ikke muligvis i dem 
nedbryde alt, hvad vi havde opbygget i den ene 
Time. I den ene Elskovens Tusmørketime rejse 
et Slot, som daglig smuldnede hen for det kolde 
ubarmhjærtige Sollys. Jeg elskede dig — 

Karoline. 
Saameget du formaaede — og det var ikke 
store Sager. Men jeg, stakkels gamle Tøs, el- 
skede dig af hele mit Hjærte. 

Reimert. 
Og jeg dig med en Smule Forstand, som 
skyldtes den halve Snes Aar, som jeg var ældre 
end du. Du var bleven ni og tyve — og jeg 
var den første. Jeg var ni og tredive — 

Karoline. 
Og hvilket Numer havde jeg. 

Reimert. 
Og saa spørger du mig, om jeg har længtes 
i disse tre Aar. Jeg har i alle Døgnets fire og 
tyve Timer længtes efter den ene Time, som 
var mig saa dyrebar. 

Karoline. 
Det vil sige, du har hver Dag længtes én 
Time og været glad over. at du var fri alle 
fire og tyve. 

Reimert 

rejsende sig. 

Jeg turde ikke. Jeg vil hellere føre et glædeløst 
og ensomt, men fredeligt Liv end et uroligt, 
som undertiden kender Glæder, men ogsaa Græm- 
melse og Uhygge. (Bøjende sig over hende.) Du Var 

ikke vred dengang paa mig. Er du det nuf 

Karoline. 

Nej, min kære Ven, det er jeg ikke. Jeg 
forstod dig allerede dengang godt, skønt jeg var 
lidt fornærmet over de ringe Tanker,' du havde 
om mig — (Han va aibryde.) Jo, min Ven, vi er ikke 
allesamme Havgasser og Rappenskralder, og jeg 
tænkte, jeg kunde plejet dig meget kærlig og 
pakket alle dine fine Fornemmelser nok saa 
pænt i Bomuld — men du havde naturligvis 
Ret, saadan som du var. Og i alt Fald naar 
du følte saadan, saa var vi dog altfor fattige paa 
Begejstring til at vandre sammen op ad Kirke- 
gulvet — eller til Borgmesteren, som du vel 
havde truet min Fejghed til. 

Naa, da du var rejst, Arnold, saa fandt jeg 
mig efterhaanden til Rette. Jeg havde en lille 
Time i Mørkningen, Elskovstimen — hvor du 
plejede at komme over mig som en Stormvind 
— hvor jeg tog mig en god Grædetur — 

Reimert. 
Kærestel Det gør mig bitterlig ondt. 

Karoline. 
Dog det var jo kun én Time om Dagen, og 
Resten gik godt. Og jeg fandt ud, at saadant 
et Dusinmenneske som jeg næppe passede til 
saadan en Fantast som dig. Hvem véd, om jeg 
havde holdt ud med passelig Beundring og For- 
sigtighedskræmmeri — 

Reimert. 
Du gør nok dygtig Nar af mig. 

Karoline. 
Aa, jeg siger spøgende nu — da alt er forbi, 
uigenkaldelig forbi mellem os to, Arnold — 
hvad der har kostet mig mange Taarer. Jeg var 
altfor ringe til dig — god til Veninde, hvad 
jeg altid vil blive for dig, men ikke betydelig 
nok til at fylde dit Liv. 

Reimert. 
Du var for ung til mig. 

Karoline. 

Ja, vær blot galant — det lyder altid 
rart. Men jeg er da ikke gaaet om som et 
Hylehoved og et Hængetræ i disse lange Aar. 
Elisabeth har været mig til den største Trøst, og 
jeg kan aldrig være dig taknemlig nok, fordi du 
overlod mig hende. 

Reimert. 

Vil du takke mig derfor I Hvad i al Ver- 
den skulde jeg taget mig til med det fjortenaars 
Pigebarn, mens jeg flakkede om. Det var drøjt 
nok med disse forfærdelige Guvernanter, saalænge 
hun endnu var en lille Tøs — men da hun vok- 
sede op til at ryste Barnet af Ærmet, maatte 
jeg prise mig lykkelig ved at turde give hende 
i dine Hænder. ]^g vil altid være dig taknemmelig 
derfor. 

Karoline. 
Altsaa, Resultatet er: gensidig Komplimen- 
tering og Tilfredshed. — Naal Da vi nu har 
talt ud med hinanden om disse gamle Skader 
— og det var da ligesaa nødvendigt som det 
altid er at fortælle Sygehistorier — vil du saa 
sige mig, hvad du egentlig agter at tage dig for 
herhjemme — baade med dig selv og med hende. 

Reimert. 
Min kære! Jeg er først og fremmest træt 
af at rejse. Jeg kommer tilbage for at være i 
Ro i mit eget Hjem. Jeg har havt godt Ud- 
bytte af disse tre Aars Studier, og det vil jeg 
nu bearbejde — grave mig ned i et Hul for 
mig selv — og intet andet Berøringspunkt have 
med Selskabet end Elisabeth. 

Karoline. 
Vil du tage hende til dig? 

Reimert. 
Ja, jeg tænkte det. Jeg har længtes bitter- 
ligt efter hende og mange Gange været paa 
Nippet til at bryde Rejsen af og sporenstregs 
vende hjem til den lille Tøs, i hvem jeg nu engang 
ser al min Lykke. Jeg elsker det Barn — jeg 
har været paa Knæ for hende, fra hun var ganske 
lille — og nu da hun før kastede sig om min 
Hals som i gamle Dage, da jeg saa hvor smuk 

og sød hun var bleven, saa følte jeg, atjegmaatte 
være et meget utaknemligt Menneske, om jeg 
vilde klage over min Tilværelse. 

Karoline. 
Ja, hun eV en velsignet Yndighed. 

Reimert. 
Nu da hun er voksen , er der da intet til 
Hinder for, at hun kan bo alene med mig og 
styre Huset for mig, og jeg skal ikke blive 
nogen bidsk Formynder, der vil spærre Ungdom 
og Galskab ude fra hende. 

Karoline. 
Du kan vel tænke dig, hvor svært det vil 
falde mig at miste hende. 

Reimert. 
Ja, min kære — kunde vi blot blive sammen 
alle tre! 

Karoline. 
Ja, Tak skal du have, det Ønske vil du nok 
ikke gaa i Ilden for. Nej, det er kvit og frit 
imellem os. Lad os tale lidt praktisk I Vil du 
straks indrette dig her? 

Reimert. 
Ganske roligt se paa Lejlighed og søge mig 
en hyggelig Hule ud. Men fortæl mig nu lidt 
om Elisabeth I Hvordan har hun det, og hvordan 
er hun? 

Karoline. 
Hun er eksalteret — ja, jeg forstaar mig jo 
ikke derpaa, men det hænger vel sammen med 
hele hendes Konstitution, hendes Nervøsitet. 
Hun kan ingenting tage med Ro,, gaar altid til 
Yderlighed, er altid helt optaget af hvad hun 
har for. Faar hun fat i en Bog, der morer 
hende, saa læser hun sig en Feber til, igennem 
tre tykke Bind. Faar hun Lyst til at sy, saa 
snurrer hun paa Maskinen hele Dagen igennem. 
Og den Ting, der lige optager hende, er altid 
det allerinteressanteste, hun véd i Verden. Danser 
hun, saa er hun i en Hvirvel som — som — 

Reimert. 
Naa, hvad? 

Karoline. 
Ja, som tager al Magt fra hende. Hun er 
flink og energisk, rask paa Hænderne, men hun 
har intet Herredømme over sig selv. Stemningen, 
Dagen, Samtalen, det tilfældige Menneske, hun 
træffer, bringer Pendulet til at svinge. Og saa 
forsvarer hun sine Ideer med en Iver, som om 
hun havde bygget hele sit Liv paa dem, skønt 
hun i Virkeligheden giver sig modstandsløs hen 
til hvad der lige klækkes ud i hendes lille Hoved. 

Reimert. 
Hum, hum I Er hun forstandig? 

Karoline. 
Ja velbegavet, du, dog ikke noget særdeles. 
Men hun er et kærligt Menneske. Den, hun 
holder af, vil hun leve eller dø for, ganske som 
den anden ønsker. Du kan tro, hendes Hjærte 
er for stort. 

Reimert. 
Hun er uden Ligevægt altsaa. 

Karoline. 
Netop. En frisk og sart Vaand, der svajer 
for alle Vinde. — Det var Poesi, du. Naa, for- 
staa mig rigtig, hun er en ren Fryd at have hos 
sig, for der findes ikke en ond eller lav Blods- 
draabe i hendes Sjæl. 

Reimert. 
Ingen Modstand udadtil, intet Midtpunkt 
indadtil — blot Temperament. Det bliver ikke 
saa let, som jeg havde tænkt. 

Karoline. 
Aa, jeg snakker bare løs. Hun er rietop 
som en ung Pige bør være. 

Reimert. 
I alt Fald som mange er. Blot endnu én 
Ting. Der er endnu ingen Forelskelse eller sligt .^ 

Karoline. 
Aa, kære, hun er endnu ikke naaet videre 
end til at være forgabet i Religionslæreren. 

Et Brud. 3 

Reimert. 
Naa, den galante Abbed med Buketten. 
Hvad er det for en Fyr? 

Karoline. 

Det er ingen Fyr, det er et af Kirkens Lys. 
Han har havt et lille Kald paa Landet, men 
søgte saa her til som Kapellan for at kunne 
virke i det Større. Han skriver Artikler og 
Bøger, prædiker og holder Bibellæsninger og^ 
staar i Spidsen for en talløs Mængde Indsamlinger 
og Foreninger. Det første fede Præstekald, der 
bliver ledigt, faar han. Jeg tror nu, han ender 
som Biskop. 

Reimert. 

Men hvorfor giver hans Højærværdighed da 
Timer i din Skole? 

Karoline. 
Jo, han siger, det interesserer ham at læse 
med de unge Piger. Og de er saamænd ogsaa 
gode Tilhørere. Det Menneske kan desuden faa 
alting udrettet. Det er saamænd meget mere 
ham end mig, som styrer hele min lille Bedrift. 
* 

Reimert. 

Og synes du da om det? 

Karoline. 
Ja, det er kommet saadan. Han lægger 
Timeplan — han bestemmer Skolebøger — han 

forhandler med Lærerne — du véd, jeg er ma- 
gelig, et rigtigt Dovendyr, som lader alting glide. 

Reimert. 
Jeg véd akkurat det modsatte: du er utrolig 
flink til hvad du vil røre ved. Men du er vel 
fornøjet med ham. 

Karoline. 
Ja, det er Sagen. Han har bragt saadan 
Fart i det. Han bliver En helt uundværlig. Nu 
kommer han ogsaa daglig og spiser Frokost 
med os. 

Reimert. 
Det sidste var kedeligt. Jeg vilde hellere 
være alene med jer. 



FJERDE SCENE. 

.De Fokrigb. Elisabeth kommer fra venstre. Siden Herning. 

Elisabeth. 
Naa, tør man saa komme ind? Har I talt 
ud sammen? Har du nu fortalt ham det alt- 
sammen, Tantine, baade det til ug. og det til 
tg. Hvad er saa min Hovedkarakter — eller 
herskende Evne som Professor Henriksen siger ? 

Reimert. 
Hvem er nu det? 

3* 

Elisabeth. 
Vor fortræffelige Lærer i Literaturhistorie. 
(Hun kopierer ham.) Der gives , mine kærc , unge 
Venner, tre sjældne og udmærkede Kvinder 
i den danske Literaturhistorie: den elskelige 
Tomasine Buntzen, Kamma Rahbek og — og 

(leende), Tantine. (Hun kaster sig om Halsen paa Karoline.) Nu 

har vi alle Været inde at se paa Præsenterne — 
de er gruelig misundelige — og jeg har bedt 
hele Kursus'et til iaften. 

Reimert. 
Hvormange unge Damer er det? 

Elisabeth. 
Blot ni — de ni Muser. Du skal være 
Apollo. 

Reimert. 
Det er vist en gammel Far altfor stivbenet 
til. Er jeg eneste Kavaler.?* 

Elisabeth 

lidt forlegen. 

Hr. Herning maa vi da vist bede. 

Reimert. 
Ja, lad os bare faa lidt Kristendom med i 
al den Hedenskab. 

Elisabeth. 
Far dog I — Han kommer straks ind og 
liilser paa dig. 

Reimert. 
Tror du ikke, han har en Buket til mig 
ogsaa ? 

Elisabeth. 
Hys! der er han. 

Herning kommer fra venstre. 

Karoline 

forestillende. 

Hr. Herning — Dr. Reimert. 

Herning. 
Jeg vilde hilse paa Dem, Dr. Reimert, og 
ønske Dem velkommen hjem. 

Reimert. 
Tak skal De have. 

Herning. 
De er vel glad ved at være i Deres Fædre- 
land paany. 

Reimert. 
Jeg er naturligvis overordentlig fornøjet ved 
at gense dem, jeg holder af. 

Herning. 
Ja, Hjemmet drager hver og én. 

Reimert. 
Sikkert ja. Alligevel undrer det mig lidt, 
naar jeg saadan kommer tilbage til Kjøbenhavn 
— hvor der dog tales saa meget om Hjemmet 

— at man indretter sig saa uhjemligt her. Selv 
i langt større Byer har nogenlunde velstaaende 
Familier deres eget Hus. Her klumper man sig 
gladeligt sammen i .disse grimme Kaserner, hvor 
man egentlig aldrig er for sig selv — men stadig 
belejres af fremmede Mennesker fra alle Kanter. 
Der hersker en evig Støj — der spilles Klaver 
igennem alle Etager — man kan lugte hvad 
Mad de skal have i hele Huset — men man 
spiser jo unægtelig blot sin egen. Middagsmaden 
plejer da ogsaa at være Familiens stærkeste 
Sammenknytningspunkt. 

Herning. 
Hjemmet beror vel ikke paa det Ydre, men 
paa det Indre: Kærligheden, og den kan findes 
i en Lejlighed ligesaa godt som i en Villa. De 
taler som en rig Mand, Dr. Reimertl 

Lille Pavse. . 

Reimert. 
De har ikke opholdt Dem i Udlandet? 

Herning. 
Nej, jeg har ikke brudt mig om at rejse. 
Jeg har min Virkekreds her, og hvad skulde jeg 
vel udrette blandt fremmede? 

Reimert. 
Lære et og andet. 



39 



Herning. 

Den Lære, jeg sysselsætter mig med, trives 
her fuldt saa vel som andetsteds — maaske 
bedre. 

Reimert. 

Ja, Bøger kan man jo faa alle Steder. Men 
det er næppe unyttigt at se andre Mennesker 
end sit Fødelands, at lære andre og større For- 
hold at kende — blandt andet for derved at 
vinde Blik for, hvor det Smaa og Snævre her- 
hjemme kan udvides. 

Herning. 
Man sætter let mere til i Udlandet end man 
vinder. 

Reimeri'. 
Hvordan det? 

Herning. 
Ja, jeg vil ikke disputere med Dem, men — 

Karoline. 
Nej, nu skal vi spise Frokost. Til Bords, 
mine Venner I Dr. Reimert, giv mig Deres Arm. 

Reimert 

til Karoline, idet han gaar over Scenen med hende. 

Det var da en kedelig Praas, din Theolog. 

Karoline. 
Han er lidt sejgladen, men forresten — 

Herning. 

til Elisabeth. 

Og De vil tage min Arm. 

Reimert og Karolinb gaar ud til venstre. 

Elisabeth 

idet de gaar. 

Jeg har slet ikke takket Dem rigtig for de 
dejlige, dejlige • Blomster. Hvor kunde De dog 
huske Dagen 1 

Herning 

bojende sig mod hende. 

De Dage, man lærer med sit Hjærte, dem 
glemmer man aldrig. 

De gaar ud til venstre. 
Tæppet falder. 



ANDEN AKT. 

Samme Stue. 



FØRSTE SCENE. 

Reimert og Karoline kommer fra venstre. 

Reimert. 
Jamen, kære, hvad i al Verdens Rige vil 
du med den Theolog? 

Karoline. 
Du synes ikke om ham? 

Reimert. 
Han irriterer mig ganske ualmindeligt. Naar 
jeg taler med ham, er det hele Tiden som jeg 
løb Panden mod en Mur, Han er saa færdig, 
sikker og tilfreds som om han lige havde skabt 
Verden. 

Karoline. 
Ja, han har den store Lykke ikke at tvivle. 

Reimert. 
Jeg tvivler ikke. 

Karoline. 
Jamen, du nægter — 

Reimert. 
Stop et Øjeblik — har du skiftet Meninger ? 

Karoline. 
Aa, jeg — jeg er ligegyldig som altid. Jeg 
lader Folk tro, hvad de vil — men jeg nægter 
ikke, jeg kan nok lide det ved Herning, at han 
er saa vis paa det altsammen. Det maatte være 
saa behageligt at have ham med, naar der var 
noget paafærde. Jeg er ikke ærgerrig. Jeg 
vilde gærne have En at læsse det altsammen 
over paa — det er saa dejligt slet intet Ansvar 
at have. Vi Fruentimmer — naar vi er ulykke- 
lige og hverken véd ud eller ind — trænger bare 
til at smide os ned og græde og klynke — og lade 
de andre raade. 

Reimert 

smilende. 

Hvad bliver der saa af Moralen — uden 

Ansvar ? 

Karoline. 
Moralen — naa! Ser du, jeg tror nu, at 
Religion — det er netop lavet for at man ikke 
skal belemres med al denne Moral. 
Reimert 

ler. 

Du er dejlig med din Religion: Det er da 
ingen fanatisk Ortodoksi. Forresten er du dog 
ganske godt theologiseret. Man mærker, hvem 

her er til Huse. Dig har han slaaet en orden- 
lig Klo i — og Pigebørnene er naturligvis alle 
forgabede i ham. 

Karoline. 
Du kan slutte dig til de andre fra Elisabeth. 

Reimert. 
Det lille Skind sidder og beundrer ham med 
en sød Helgenmine. Det klæder hende saa ny- 
deligt, at jeg knap vilde nænne at vække hende 
af Indbildningen. 

Karoline. 
Tag dig bare iagt. Det er saadan en uskyl- 
dig Beskæftigelse og bevarer hende maaske for 

hvad værre er. 

Reimert. 

Nu har vi dem. Lad os gaa ind paa mit 

Værelse. Jeg gider ikke høre ham og vil gærne 

tale lidt endnu med dig. 

Karoline. 
Er det nu passende.?^ 

Reimert. 
Aa, du, hvem skylder vi vel Regnskab? 

Kom blot! (Til den indtrædende Elisabeth) Jeg tager Tan- 

tine ind med mig, jeg har en hel Del at vise 

hende. 

Karoline. 

Jeg kommer straks igen. 

Reimbrt og Karoline gaar ud til hejre. 

ANDEN SCENE. 

Elisabeth og Herning, som begge er kommen ind fra venstre. 
Senere Karolinb. 

Herning. 
Der hersker megen Fortrolighed mellem Frø- 
ken Brorson og Deres Fader, Frøken Elisabeth! 
De taler gærne med hinanden. 

Elisabeth. 
Ja, de er gamle Venner. Tantine siger, hun 
holder saa forfærdelig meget af Far. 

Herning. 
Hun var en Veninde af Deres Moder. 

Elisabeth. 
Hun kom ofte hjem til os, mens jeg var 
Barn. Saa blev der Kommers i Huset — for 
hun var altid saa lystig. Det var dengang, jeg 
kaldte hende Tantine. 

Herning^ 
Hun er jo siet ikke i Familie med Deres 
Fader. 

Elisabeth. 
Nej, hverken med Far eller Mor. 

Lille Pavse. 

Herning. 
De er glad over, at Deres Fader er kommen 
hjem. 

Elisabeth. 
Aa, saa lykkelig! 

Herning. 
Det er Deres Faders Plan at blive her 
hjemme nu? 

Elisabeth. 
Ja, det er det. Han skrev i sine sidste 
Breve, at han tænkte at købe sig en Villa og 
indrette sig det rigtig hyggeligt for lange Tider. 
Saa skal jeg holde Hus for ham. 

Herning. 
De vil altsaa forlade Frøken Brorson. 

Elisabeth. 
Ja, det er jeg da nødt til. Men hvis Tan- 
tine rigtig savner mig, saa kan hun flytte hjem 
til os. 

Herning. 
Huml Det vilde dog næppe være passende 

Elisabeth. 
Aa, hvorfor ikke.^ 

Herning. 
Fordi, kære Frøken Elisabeth, Deres ældre 
Veninde — (aftrydende sig) hun er bundet til sin 
Gerning. Jeg har undertiden tænkt, at De følte 
baade Lyst og Kald til at tage Del deri. 

Elisabeth. 

At læse med de ganske smaa, det morer 

mig nok — men ellers tror jeg ikke, jeg vilde 

due til Lærerinde. Jeg er ikke dygtig nok, eller 

striks nok mod mig selv. Synes De, jeg skulde.?^ 

Herning. 
Jeg véd, at det vilde være en sand Lykke 
for de smaa Piger at have en god og ren ung Kvinde 
som Dem for Øje til Mønster og Efterfølgelse — 
men hvis De intet Kald føler i den Retning, saa 
bør De heller vælge Dem en anden Gerning. 
Enhver trænger dog til en Opgave. 

Elisabeth. 
Jamen nu at styre Fars Hus? 

Herning. 
Naturligvis. 

Lille Pavse. 

Elisabeth. 

De han begribe, jeg vil savne alting her — 
og alle. 

Herning. 

Jeg takker Dem for de Ord. Jeg synes 
ogsaa. De har været saa inderlig knyttet til det 
stærke Liv, der har rørt sig indenfor disse Stuer, 
at De maa føle Dem som udreven af Deres 
Hjem, naar De tager herfra. Mig forekommer 
det som om Samarbejdet mellem Lærere og 
Elever har skabt sjældent nydelsesrige Timer her. 

Elisabeth. 
Aa Timer, som man aldrig glemmer. Men 
naar De læste og forklarede, Deres Undervis- 
ning og Foredrag — det var dog det allerbedste. 

Herning. 
Var det? 

Elisabeth. 

undselig. 

Ja, det mente vi alle. 

Herning. 

drømmende. 

Ogsaa for mig liar det været en skøn og 
uforglemmelig Tid. At saa de velsignede Sæde- 
korn i unge uberørte Sind — at se de friske, 
rene Ansigter vendte imod mit med saa op- 
mærksom en Hengivelse — at føle hver og én 
rede til at modtage alt det Bedste, som jeg 
kunde give — ofte var det mig, naar Opbyg- 
gelsens Ord svævede fra Mund til Mund, som om 
jeg hørte hvide Duers Flagren gennem Luften — 

Elisabeth. 

betaget 

Det er Dem, der tænker alt saa smukt. 

Herning. 
Nej, det var fra Dem — ja og fra Deres 
unge Veninder, at der lyste Fred og udgik Op- 
byggelse i disse Timer. Jeg vil ofte tænke til- 
bage derpaa, naar jeg er langt borte. 

Elisabeth. 
Borte! Rejser De da virkelig? 

Herning. 
Jeg tænker nu snart at søge herfra Byen 
paany. Jeg trænger til friere Luft og større 
Virksomhed end Hovedstaden kan byde mig. 

Elisabeth. 
Jeg troede dog, De var tilfreds her. Ikke 
alene hos Tantine, men ogsaa ellers. 

Herning. 
Jeg tør ingenlunde klage. Man er kommet 
mig imøde med uendelig Godhed, med større 
Overbærenhed end jeg fortjener. Men der er et 
stort Kald ledigt i en død Egn, og mine Fore- 
satte ønske mig derhen. De sige, at derovre 
er en tung Sten at rydde fra den Vej, som ene 
fører til Maalet, og de mene, at min Arm ikke 
vil være for svag til at løfte den. 

Elisabeth. 
Hvor De kommer, vil Vejen snart blive 
ryddelig. 

Herning. 
Tror De! De giver mig saameget Mod. 

(Rejser sig og gaar i stærk Bevægelse frem og tilbage). Jeg nægter 

heller ikke, at meget drager mig derhen. Der 
er vildfarne Mennesker derovre. Al den Veder- 

styggelighed , hvormed samvittighedsløse Folke- 
forførere og vantro Agitatorer forgifter vort 
arme Land, har besmittet deres Sind og for- 
dærvet deres Hjærter. De holder Møder og 
Forsamlinger derovre, hvor de drager alt godt 
og ædelt ned i Skarnet, hvor de haaner det 
Hellige, hvor de i deres uterlige Vildskab raaber 
paa Nydelse, præker Kødets Evangelium, stor- 
mer Himlen og trodser Øvrigheden — (han standser 
foran hende) tænk Dem , Elisabeth , da at staa midt 
iblandt dem og udslynge Sandhedens og Troens 
Ord imod deres Bespottelser, kræve dem til 
Regnskab i deres Samvittighed, slaa de onde 
Aander paa Flugt og føre de Vildfarne tilbage 
til vor hellige Læres Enfoldighed og Resignation. 

Elisabeth 

henreven. 

Aa, jeg ser Dem staa imellem dem! Hvor 
De vil talel Og hvor de alle vil bøje sig for 
Dem! 

Herning 

stUle. 

Jeg føler stundom en Større indgyde mig 
en mægtig Kraft. Og hvis det er saaledes , da 
tør jeg ikke unddrage mig Kaldet. Men jeg vil 
være meget alene. Frøken Elisabeth, under den 
Kamp, der ubønhørligt vil kræve Opbydelse af 
alle mine Evner. Naar jeg, sent om Aftenen, 
mødig vender tilbage til min Præstegaard, saa vil 

Et Brud. 4 

er dybt bekymret. Jeg tvivler ikke om Dem, 
men jeg kan ikke skjule for mig selv: De vil 
komme til at kæmpe en haard Kamp, i hvilken 
mange Kvinder er bukket under. Det er intet 
Hjem, De drager til — her var Hjemmet. Nej, 
De, ligesom jeg, gaar ud i Verden for at strides 
med de onde Magter. 

Elisabeth. 
Og jeg vil ogsaa staa alene. 

Herning. 
De ogsaa. Begge alene. (Nærmere). Om vi 
to ensomme sluttede os sammen, hjalp hinan- 
den, blev hinandens Selskab og Støtte 1 

Elisabeth. 
Det er jo ikke muligt, at De kan hjælpe 
mig. De rejser langt bort — hvornaar ses vi 
igen? 

Herning. 
Jeg har undertiden troet, at De satte Pris 
paa at have mig til Ven. 

Elisabeth. 
Der er ingen, som har været det for mig 
som De — ingen som jeg ser saadan op til. 

Herning. 
Der vil blive Øde og Tomhed derovre i 
min Præstegaard. Jeg frygter det ikke, men jeg 

drømmer om noget andet. Hvis naar jeg vendte 
tilbage efter Dagens Strid, en kærlig Hustru, ung 
og skøn, kom mig smilende i Møde — hvis hun 
tog mig ved Haanden og førte mig til det Hjem, 
som hendes friske Renhed gjorde til et jordisk 
Paradis — da vilde ingen føle sig lykkeligere 
end jeg. Og naar vore Hjærter forenedes i den 
samme ophøjede Tro, — hvor vilde hun skænke 
mig St}Tke i Kampen! — De alene, Elisabeth,, 
kan gøre min Drøm til Virkelighed! Vil De 
staa ved min Side til Husvalelse i Verdens Ør- 
ken. Er jeg en Johannes, vil De da være som 
hin usigelig milde og fromme Elisabeth. — Vil 
De lyse Velsignelse over mine Fjed — tage 
mig ind i Deres unge Sjæls Kærlighedsfred ! Vil 
De være min Hustru, min Livsledsagerinde, min 
jordiske Lykke — vil De nu og evindeligen 
være min, Elisabeth, svar mig! 

Elisabeth. 
Min Gud! Hvor kan det tænkes — 

Herning. 

. Jeg elsker Dem. Har De mig ikke kær, 
vil De støde mig bort? 

Elisabeth. 
Nej, nej! Jeg vil gærne — men kan jeg 
— tør jeg — er jeg ikke for ung, for ringe? 

henrykt, omslyngende hende. 

Elisabeth, min Elskede, du vil! 

Elisabeth. 
Jeg vil.- 

Herning 

med Haanden paa hendes Hoved. 

Tak, min rene Duel Nu skal jeg vel værne 
om dig, og ingen skal berøve mig min Lykke. 
— Snart er du maaske helt min. Om en Maa- 
ned — hører du, maaske alt om en Maaned 
kan jeg rejse herfra, og du vil følge mig til 
Hjemmet og Freden, til Kampen og Kaldet! 

Elisabeth. 
Jeg vil følge dig. 

Han kysser hende, som halvt daaner i hans Favn. I det samme træ- 
der Karoline ind fra højre De se hende ikke. 

Karoline. 
Hvad er dog dette! Min Gud, hvad gaar 

her for sig ? (Elisabeth river sig løs og flygter forskrækket hen 

til Karoline.) Hr. Herning, hvad er her sket.?^ 
Herning 

stille bevæget 

Dette, Frøken Brorson, at Elisabeth har 
skænket mig sit Hjærte og sin Tro. 

Karoline. 
Hvad siger De, Menneske! Elisabeth, er det 
sandt } * 

Elisabeth nikker. 

som føT. 

Vi er forlovede. 

Karoline 

synker ned paa en Stol. 

Herregud! Det ogsaa. 
Elisabeth 

tæt til hende. 

Du er nok rent fortumlet, Tantine, jeg kan 
saa godt forstaa det. Jeg er ogsaa selv ganske 
forvirret — og saa forfærdelig overrasket. (Lukker 
øjnene.) Tænk, at han har valgt mig, vil gifte 
sig med mig, med mig — (Pludselig.) Ønsker du 
mig ikke til Lykke.? 

Karoline. 
Jeg maa blot komme til mig selv igen. Det 
var unægtelig det sidste, jeg havde drømt om. 
Men naar det nu er - min søde lille Pige. 
<Kysser Elisabeth.) Jeg ønsker, du maa blive meget 
lykkelig. 

Herning. 
Og vil De ikke ogsaa give mig et Ord.f* 

Karoline. 
Jeg ønsker Dem alt godt, Herning, det véd 
De nok. • 

Elisabeth. 
Nu maa vi ikke blive altfor højtidelige, ikke 
sandt, Tantine! 

Karoline. 
Men, Barn dog, har du slet ikke tænkt paa 
din Far? 

Elisabeth 

farer sammen. 

Far ja I Det tør jeg slet ikke tænke paa! 
Hvordan tror du, han vil tage det? 

Karoline. •^ 

Ligesom han kommer hjem — 

Elisabeth. 
Og netop med de Planer, han havde — 

Karoline. 
Nu da du og han — 

Elisabeth. 
Skulde altid være sammen! (Udbrydende.) Aa 
Far, stakkels Far! Hvordan skal det gaal 

Karoline. 
Det bliver forfærdelig tungt for ham. 

Herning. 

Mener De ikke, det var rettest, at jeg straks 

gik ind til Dr. Reimert og bad ham om hans 

Samty^kke. 

.Karoline 

hurtig. 

Nej, paa ingen Maade. — Det vil ikke være 
heldigt, om en Fremmed — og De er jo endnu 
kun en Fremmed — fortæller ham noget saa 
vigtigt og betagende for ham. 

Elisabeth 

ængstelig. 

Skal jeg da, -Tantine? 

Karoline. 
Nej, mon det ikke var rigtigst, at jeg — 

Elisabeth. 

Ja, det er allerbedst. — Det er rigtig sødt 

af dig. 

Herning 

krænket 

Det forekommer mig alligevel, som om jeg 
var den retteste. Muligvis vil Dr. Reimert føle 
sig krænket, naar en Fremmed — og det er dog 
De i dette Forhold — 

Elisabeth 

ler. 

Tantine, en Fremmed! 

Karoline. 
Ja, ser De, Herning, jeg tænker nu baade 
paa, hvorledes Dr. Reimert varsomst skal for- 
beredes paa en saa afgørende Begivenhed, der 
vil gaa hans Hjærte meget nær, og 'paa hvor- 
ledes De og Elisabeth bedst kan skaanes for en 
Misstemning hos den, hun har saa kær. Imid- 
lertid ønsker De det anderledes — 

Elisabeth. 
Nej, vist ikke — - (undselig tii hkrning) det vil 
du heller ikke. 

Herning. 
Nej, kære Elisabeth, jeg bøjer mig naturlig- 
vis for dit Ønske. 

Karoline. 
Saa gaa De lidt ind i den anden Stue — 
bliv et Øjeblik hos mig, EHsabeth. 

Herning. 
Jeg betror vor Lykke i Deres Hænder. 

HERNING gaar ud til venstre. 

Karoline 

drager Elisabeth til sig, ser lidt paa hende og kysser hende inderligt. 

Min egen lille Pige — er du rigtig glad? 

Elisabeth. 
Ja, Tantine, det er da saa helt utroligt, at 
han — jeg er helt fra det, du! Føl blot, hvor 
mit Hjærte banker! 

Karoline. 
Vær blot rolig! (Tøvende.) Du! du er ganske 
vis paa, at du holder af ham. 

Elisabeth. 
Naturligvis — jeg har jo længe, længe syn- 
tes, at han var den bedste, den ædleste af alle 
Mennesker. 

Karoline 

uvilkaarlig. 

Hum! Du har set saa faa! 

Elisabeth. 
Jamen, Tantiriel 

Karoline. 
Naturligvis har du Ret, han er et sjældent 
Menneske. (Med et Suk.) Naa, saa er I da for- 
lovede. Og jeg faar altsaa ad Aare min lille 
Pige at se som en adstadig Præstefrue. 

Elisabeth. 
Ad Aare! Jamen, Tantine, han vil, vi skal 
gifte os snart ;— om et Par Maaneder. 

Karoline. 
Hvad siger du. Barn, saa hurtigt 1 

Elisabeth. 
Naar han har faaet Kald — og det gør 
han vist snart. 

Karoline. 
Naturligvis. Og det er I allerede enige om.^ 

Elisabeth. 
Ja, han mente det — han syntes, at der var 
saamange Grunde, der talte derfor — hvad kan 
det ogsaa hjælpe, jeg tager til Far paa saa kort 
Tid — og hvorfor skal vi egenlig gaa omkring 
som forlovede.? 

Karoline 

ser paa hende. 

Hum, nej, det er ogsaa sandt. — Ja, saa 
bliver det vel bedst, vi tænker paa Udstyret. 

Elisabeth. 
Der kommer Far! 

Karoline. 
Saa løb blot ind. 



TREDJE SCENE. 

Karolinb. Reimbrt kommer paaklædt til at gaa ud med 
Hat og Stok fra højre. 

Reimert. ^ 

Var det Elisabeth, der flygtede for mig? 
Var hun ikke paaklædt? 

Karoline. 
Det var hende. 

Reimert. 
Gaar hun saa ud med mig? 

Karoline. 
Vil du ikke gøre mig den Tjeneste at sætte 
dig lidt ned. Jeg vil gærne snakke med dig. 

Reimert. 
Vil du ikke hellere gaa ned med ad Gaden? 

Karoline. 
Nej, jeg beder dig, jeg har noget at tale 
med dig om. 

Reimert. 
Noget særdeles? 

Karoline. 
Ja I Tag dit Tøj af og kom herhen. 

Reimert 

gør det 

Hvad er det for betydningsfulde Forbere- 
delser? Er der noget ivejen? 

Karoline. 
Min stakkels Ven! Du maa belave dig paa 
en Overraskelse, der vil falde dig slemt for 
Brystet. 

Reimert. 
Naa, allerede — jeg har lige faaet Foden 
indenfor Døren herhjemme. Hvad er der nu 
galt.? 

Karoline. 
Dine skønne Planer bliver til ingenting. 

Reimert. 
Hvilke Planer.? 

Karoline. 
Dit fredelige Samliv med Elisabeth. 

Reimert. 
Hvorfor ikke det? Har Pigebarnet sagt 
noget til dig? Aa, jeg forstaar — religiøse 
Skrupler, Angst for mit Fritænkeri. Er det den 
forbandede Theolog? 

Karoline. 
Ja, just ham. 

Reimert. 
Han har sat hende Fluer i Hovedet. 

Karoline. 
Netop. Dog ikke ganske som du mener. 

Reimert. 
Naa, pin mig nu ikke! 

Karoline. 
Du lagde jo selv Mærke til det ved Bordet 
— hvor indtaget hun var i ham! 

Reimert. 
Javel — Skolepigeforelskelse. 

Karoline. 
Men han er ogsaa forelsket i hende. 

Reimert. 
Han — forelsket i det Barn! 

Karoline. 
Og han har sagt hende det. 

Reimert. 
Hvad har han! 

Karoline. 
Han har friet — og hun har svaret ja — 
og forlovede er de. 

Reimert. 
Umuligt! Det er dit Spøg. 

Karoline. 
Det er mit ramme Alvor, og det er ganske 
vist. 

Reimert 

tager sig til Hovedet 

Aa, det er for galt — det er oprørende I 
Aa, men det maa kunne forhindres. Det er jo 
Barnestreger af hende. Og af ham! — Det skal 
ikke gaa saa nemt, som han indbilder sig. Det 
var da godt, jeg kom hjem. — De er rigtigt 
forlovede } 

Karoline. 
Ganske rigtigt og har allerede talt om 
Bryllup. Han venter sig om kort Tid et stort 
Kald — og saa rejser hun straks med ham 
til Præstegaarden. 

Reimert. 
Naa, det kan man kalde ekspedit. Men de 
faar bi lidt. Lad mig faa talt med den Knægt 
først. 

Karoline. 
Og hvad vil du sige ham? 

Reimert. 
Min Hjærtens Mening. Jeg skal ikke lægge 
Fingrene imellem. 



64 



Karoline. 
Ja/ du maa jo gøre, hvad du finder for godt. 
Men alligevel, hvis du vil lyde mit Raad, gaar 
du ikke altfor ivrig tilværks straks. 

Reimert. 

Og hvordan vil du, jeg skal bære mig adl 
Tage det som noget naturligt, uundgaaeligt — 
maaske endogsaa som den Lykke at faa min 
Datter vel anbragt. Det er jo en udmærket 
Mand — en Svigersøn, jeg kan være stolt af — 
muligvis et godt Parti. — Ser du da ikke, at 
hvis han nu tager hende fra mig, saa berøver 
han mig hende for stedse. Fra hans Præste- 
gaard vil der aldrig føre Vej til mit Hjem. Og 
hvad har jeg da her i Verden uden hende .^ — 
Dig.? Nu er du langt borte fra mig, selv om du 
engang har staaet mig nær. — Mit Arbejde? Jeg 
er hverken ærgerrig eller forfængelig. Det 
hjælper mig blot til at dræbe Tiden hæderligt 
og forstandigt. Men til at leve Tiden kunde hun 
alene hjælpe mig. 

Aa, jeg har ikke ment, hun skulde blive 
gammel Jomfru for min Egoismes Skyld. Alle 
gode Aander bevare mig for at dømme mit Barn 
til saa rædselsfuld en Tilværelse. Jeg vilde 
været lykkelig den Dag, jeg saa' hende glad og 
straalende give sig hen til en Mand, der var hendes 
Kærlighed værd, men hun er et Barn — 

KA.ROLNE. 

Sytten Aar, 

Reimert. 
Og han — en Theolog. 

Karoline. 
Kære Arnold, jeg forstaar det altsammen 
og mere til — men vær lidt besindig. Hvad vil 
du opnaa.? 

Reimert. 
Jeg er ingen Orgon, og jeg vil ikke give 
min Datter til Tartufe, hvormegen Lyst han 
end har til. mine Penge. 

Karoline. 
Tusind Tak for Sammenligningen, hvis jeg 
skal være Elmire. Du glemmer bestandig, at 
Elisabeth er forelsket i ham, og du tænker ikke 
paa, hvor sart og skrøbelig hun er. 

Reimert. 
Jo netop derpaa tænker jeg. Derfor vil jeg 
ikke kaste det spinkle Barn i Armene paa den 
halvgamle Fyr, hvis Passioner hun skal — aa 
naar jeg tænker derpaa! 

Karoline 

hurtig. 

Tænk ikke derpaa 1 

Reimert 

slap. 

Hvad mener du da? Hvad raader du mig til.?^ 

Et Brud. 5 

Karoline. 
Til at vinde Tid. 

Reimert. 
Altsaa finde mig deri. 

Karoline. 
Hvis du nu søger at faa Forbindelsen hævet, 
saa vil det næppe lykkes dig. Det vil knibe 
paa Grunde, og du kan da selv begribe: jo 
hæftigere du vil tale imod, des mere vil hun 
blive forelsket. Herregud, et Par Romaner har 
du da læst. Altsaa modsæt dig ikke Forlovelsen 
— for saa stiger Forelskelsen. Giv dit Sam* 
tykke — uden Begejstring, men ogsaa uden 
Uvenlighed — men tag det som en selvfølgelig 
Sag, at det har lange Udsigter med Bryllupet. 
Maaske bliver hun imens ked af ham, maaske 
kan du indvirke paa hende, naar du sørger for, 
at de ses sjældent. Der er intet tabt herved. 
Hvis saa om et Aarstid — 

Reimert. 
Allerede om et Aar! 

Karoline. 
Længer kan du ikke forlange Brylluppet 
udsat. Hvad Grund vil du give? 

Reimert. 
Saa ung hun er. 

Karoline. 
Han er des ældre. 

Reimert. 
Maaske har du Ret — og dog, hvem véd 
om det ikke var bedre, jeg pakkede min Kuffert 
igen, tog min Datter ved Haanden og rejste ud 
i den vide Verden. 

Karoline. 
Hvorhen, til hvad? Hvor vil du anbringe 
et lille forgrædt Ansigt? -- Det er for sent. — 
Nu sender jeg hende ind til dig. Tag nu varligt 

paa hende I * (Hun aabner Døre til venstre og siger sagte hen til 
ham, der sidder ubevægelig i Sofaen.) Der siddcr de Sammen 

Og ser meget forlovede ud. 
Reimert 

farer sammen 

Karoline 

idet hun gaar ud til venstre. 

Elisabeth! Din Far vil tale med dig. 



FJERDE SCENE. 

Reimert sidder i Sofaen. Elisabeth kommer fra venstre og lægger 
sin Haand paa hans Skulder. 

Elisabeth. 
Far I 

Reimert. 
Elisabeth ! 

Han drager hende ned paa sit Knæ. 

5* 

Elisabeth. 
Er du vred paa mig, Far! 

Reimert. 
Nej, mit Barn, hvor skulde jeg det! Men 
du véd ikke rigtig, hvad du gør. Husk paa, at 
du idag vil binde dig for hele Livet. I et Øje- 
blik har du afgjort det alvorligste Skridt, som 
du burde have overvejet nøje og længe — 
sammen med mig. 

Elisabeth. 
Du mener, jeg burde talt med dig. inden 
jeg svarede ja. 

Reimert. 
Synes du ikke selv? 

Elisabeth. 
Jo, maaske. Men ser du, jeg forstod først 
rigtig, hvormeget jeg holdt af ham, dengang han 
talte om at rejse bort — og saa bagefter da 
han bad mig følge sig. Jeg tænkte slet ikke 
videre frem. Jeg maatte svare ja — og saa 
vidste jeg jo saa godt, at du ikke vilde staa 
min Lykke ivejen. 

Reimert. 
Du tror, du vil blive lykkelig. 

Elisabeth. 
Tror ikke, er ganske vis. Jeg er saa stolt 
af ham — blot lidt bange. 

Reimert. 
Bange for ham! 

Elisabeth. 
Ja — han er jo saa klog og udmærket. 

Reimert. 
Og saa gammel. 

Elisabeth. 
Aa! 

Reimert. 
Du synes ikke, han ^x for gammel? 

Elisabeth. 
Man kunde da ikke forlove sig med en paa 
tyve. 

Reimert. 
Men med en paa tredve. 

Elisabeth. 
Han er kun lidt over tredve — og ser 
meget yngre ud. Synes du, den Aldersforskel 
mellem os betyder noget? 

Reimert. 
Ikke, hvis du holder af ham. 

Elisabeth. 
Ja saa skal du ikke sørge. Men du. Far, 
du synes vist ikke rigtig om ham. 

Reimert. 
Jeg kender ham ikke. Men vi er sikkert 
meget forskellige. 

Elisabeth. 
Men Far, han respekterer dine Anskuelser, 
han finder dig saa dygtig og betydelig — det 
sagde han lige nu — 

Reimert. 
Og saa maa jeg gøre Gengæld, mener du. 

Elisabeth 

forsigtig. 

Det kunde da ogsaa være, at du gik ind 
paa hans Overbevisning. 

Reimert. 
Ser man det! Det tror jeg dog næppe. 

Elisabeth. 
Jamen, man maa dog tro paa noget højere — 

Reimert. 
Nej, Barn, lad os ikke spilde Tiden med 
den Art Ting. Det vil jeg ikke tale med dig 
om nu. Jeg troede, du vilde bede mig om 
noget — men du synes at ville omvende mig, 
og det passer sig ikke imellem os. 

Elisabeth 

saaret 

Bede dig om noget? 

Reimert. 
Ja, om mit Samtykke. 

Elisabeth 

rolig. 

Hvorfor skulde du nægte det? Han er jo 
god og holder af mig som jeg af ham. 

Reimert. 
Og alle mine Planer? 

Elisabeth 

kærlig. 

Ja, Far, det er det eneste slemme — men 
kunde vi ikke flytte sammen — alle tre — saa 
kunde vi rigtig pleje dig. 

Reimert. 
Jeg kan daarligt tænke mig at plejes af 
Hr. Herning. 

Elisabeth. 
Du skulde ikke spotte over, hvad jeg siger. 

Reimert. 
Jaja! Foreløbig ligger det da ikke for. 
Mens I er forlovede, bor du jo hos mig. 

Elisabeth 

tøvende. 

Sagde Tantine dig ikke — 

Reimert. 
Hvilket? 

El[SABETH. 

At vi snart vilde gifte os. 

Reimert. 
Snart ja — om et Aar har jeg tænkt mig 
i det tidligste. 

Elisabeth. 
Johannes mente før. 

Reimert. 
Johannes ? Naa, det er saadan, han hedder. 
Hvornaar dal 

Elisabeth. 
Om et Par Maaneder. 

Reimert. 
Synes du ikke selv, det er lidt hurtigt? 

Elisabeth. 
Det er snart — men nu faar Johannes Kald 
— tænk i en dejlig Eng med Skov og Sø, en 
yndig gammel Præstegaard — man kan da ikke 
forestille sig en vidunderligere Tilværelse. 

Reimert. 
Smag og Behagl Men et Aar kan det vel 
opsættes. (Smilende) Det lader ilde for en Pige at 
være saa giftesyg. 

Elisabeth 

kort. 

Jeg kan godt vente. 

Reimert. 
Du vil ogsaa finde det rigtigt, at min Vilje 
raader lidt. Du er endnu under min Myndighed. 
(Kærligt) Og jeg kan daarligt miste dig nu lige 
straks. 

Elisabeth 

ømt. 

Kæreste Far, jeg vil jo ogsaa gærne være 
hos dig, 

Reimert. 

Altsaa, jeg giver mit Samtykke til din For- 
lovelse men paa det Vilkaar: Bryllup tidligst 
om et Aar. Er du saa fornøjet? 

Elisabeth. 
Ja, saa er det godt. Nu kalder jeg paa 
Johannes. 

Reimert. 
Ikke endnu. Fortæl du ham det alene. 
Jeg trænger til lidt frisk Luft — naar jeg kom- 
mer hjem, kan du forestille ham for mig. (Han tager 
Overtøjet paa.) Farvcl, Elisabeth ! 

Elisabeth. 
Far, har jeg bedrøvet dig? 

Reimert. 
Jeg er lidt bedrøvet, men du kan ikke derfor. 
Jeg er blevet for længe borte, og de Fraværende 
har altid Uret. 

Elisabeth. 
Du maa komme hjem med et glad Ansigt. 

Han gaar ud i Baggruaden, hun følger ham til Døren. 



FEMTE SCENE. 

EusABBTH. Herning kommer fra venstre. 

Herning. 
Nu? hvor er din Far? 

Elisabeth. 
Han gik lidt ud. Saasnart han kommer 
hjem, vil han hilse paa dig. Nu er alting i 
Orden. 

Herning. 
Han giver altsaa sit Samtykke. 

Elisabeth. 
Ja — det vil sige, han synes ikke om, vi 
skal gifte os saa hurtigt. Jeg er jo ogsaa ung, 
og han vil saa nødig undvære mig, ligesom han 
er kommen hjem. 

Herning. 
Hvad mener han da? 

Elisabeth. 
Far sagde: Bryllup tidligst om et Aar, det 
er min faste Vilje. 

Herning. 
Og du gjorde ingen Indvending. 



75 

Elisabeth. 
Jeg fortalte ham, hvad du havde ment, men 
du kan selv begribe, kære Johannes, at det er 
ikke godt for mig — 

Herning. 
Du skulde naturligvis i al Ærbødighed fore- 
stille ham vore Grunde. 

Elisabeth. 
Men et Aar er da ikke saa længe. 

Herning. 
Men her kommer særlige Ting til. 

El[sabeth. 
Jeg forstaar dig ikke rigtig. Nogen Tid 
gaar dog med til Udstyr. 

Herning. 
Men her er noget ganske særligt, Elisabeth, 
— det jeg talte med dig om før — 

Elisabeth. 
Jeg husker ikke — 

Herning. 

Du husker det — det er det allervigtigste. 

Jeg tør ikke lade dig flytte til din Fader, fordi 

jeg er bange, du skal tage Skade paa din Sjæl. 

Se, hvordan han er vendt tilbage, utilfreds med 

dette velsignede Land, fordi han ikke er tilfreds 
med sig selv — sønderrevet i sit Indre. Forstaa 
mig vel I Jeg tvivler ikke om min Elisabeths 
Fader, jeg tror Naaden vil finde ogsaa ham — 
men nu saa ung som du er og just som du er 
bleven min, vil og tør jeg ikke give dig i hans 
Hænder. Du maa føje mig, hører du, Elisabeth, 
du maa. 

Elisabeth. 
Jeg tror, du kunde vove det. Jeg føler mig 
stærk nok til at at trodse alt. Jeg er din, — 
og hvor jeg færdes, vil jeg høre din Røst. Men 
naar du ikke ønsker det, skal jeg rette mig 
derefter, min strænge Ægteherre. 

Herning. 
Ikke stræng. 

Elisabeth. 
Nej, kærlig — men overjordisk. 

Herning. 
Ikke forsynd dig I 

Elisabeth. 
Jeg vil blive her — hos Tantine. Far kan 
maaske bo her. 

Herning. 
Det kan din Far ikke. 

Elisabeth. 
Her er Plads nok. 

Men ikke for din Far. 

Elisabeth. 
Hvad skal det sige, hvad mener du dermed.^ 
Du tog det allerede i Formiddags saa underligt, 
da jeg talte om, at Far skulde bo her. 

Herning. 
Jeg ved i Sandhed ikke ret, min Elisabeth, 
hvad jeg her tør og skal sige. Jeg nænner 
næsten ikke at tale. Men paa den anden Side 
alle Hensyn maa vige — naar det Højeste staar 
paa Spil. Og desuden — du er snart min 
Hustru for Gud og Mennesker. En ung Kvinde, 
der har skænket en Mand sin Tro, modnes der- 
igennem. Ak, min Elskede, der gives Ting her 
i Verden, som du, en ren Jomfru ikke aner. 

Elisabeth. 
Hvad er det dog, Johannes? Du gør mig 
saa angst. 

Hun tager sig til Hj ærtet. 

Herning. 
Fat dig, kære! Maaske jeg dog hellere 
bør tie. 

Elisabeth. 
Nej, nej, vist ikke! Jeg maa høre det. Tal 
blot. 

Herning. 
Ja, det er dette: Din Fader og Frøken 
Brorsons Forhold var tidligere anderledes end 
det burde være. De var nøje bekendte — util- 
ladeligt nær sammenknyttede — 

Elisabeth. 
Det er ikke muligt. Hvor kan man sige 
sligt I Og hvis Far — hvis Karoline — hvis 
de — hvorfor? 

Herning. 
Hvorfor de ikke giftede sig? Din Fader var 
træt af Forholdet — derfor rejste han bort — 
og efterlod hende dig til Trøst. 

Elisabeth. 

Aa, min Gud 1 Hvad skal jeg tro! Hvem tør 
paastaa noget saadanti Det er ikke sandt. 

Herning. 

Har du nogensinde hørt en Usandhed af 
mig? Jeg tror det. 

Elisabeth. 
Men jeg vil vide det — jeg vil spørge — 

Herning. 
Spørg ikke, Elisabeth I Deraf vil kun flyde 
Ulykke. Stol paa mig, lad mig raade dig. 

Elisabeth 

i Graad. 

Hvad skal jeg da gøre! 

Herning. 
Kære, lille Elisabeth, husk, der gives Trøst 
for alle Sorger. Du maa bort herfra. Her er 
ikke Plads for dig, nu din Fader er vendt til- 
bage — en verdslig Aand er trængt ind i dette 
Hus og vil ogsaa besætte din moderlige Veninde. 
Imellem dem vil du være tilovers. Du vil føle 
dig fremmed for deres Samtale, og de vil blive 
forlegne og tavse, naar du er tilstede. 

Elisabeth. 

med store Ojne. 

Fremmed mellem Far og Tantine. Er det 
muligt! — Har jeg da slet ingen mere? 

Herning. 
Og jeg da? 

Elisabeth 

kaster sig om hans Hals. 

Ja, du er den eneste. Beskyt mig, hjælp 
niig> tag mig til dig — jeg vil ikke være her 
længer, her er fælt og uhyggeligt — aa, jeg 
fryser — hjælp mig, gaa ikke fra migl 

Herning. 
Ja, jeg vil beskytte dig. Vil du saa følge 
mig? 

Elisabeth. 
Ja, hvorhen du vil. 

Herning. 

bøjende sig over hende. 

Nu er du ganske min, Elisabeth. 

Tæppet falder. 



TREDJE AKT. 



Samme Stue. 

FØRSTE SCENE. 

Elisabeth sidder i Tanker i Sofaen, Karoline kommer ind fra ven- 
stre, uden at Elisabeth bemærker hende, staar lidt og betragter hende. 
Senere Reimbrt. 

Karoline. 

Er det Fødselsdagsmine og Forlovelsesge- 

sicht.? 

Elisabeth 

farer sammen. 

Jeg saa dig ikke. 

Karoline. 
Hvordan er det, du ser ud.^ 

Elisabeth. 
Jeg har bare lidt Hovedpine. 

Karoline. 
Hum I Hvor er Herning? 

Elisabeth. 

Han gik lidt, men han kommer tilbage for at 

tale med Far. 

Karoline. 

Din Far er her vist snart. 

Et Brud. 6 

Elisabeth. 

Tror du? Sagde han til dig, hvor han gik 

hen? 

Karoline. 

Ja, han vilde gøre Besøg hos — 

• 
Elisabeth 

afbrydende. 

Det er jo forresten ganske ligegyldigt. 
Karoline 

sætter sig hos hende. 

Hør, er du ikke lidt urimelig? 
Elisabeth 

rykker sig tilbage. 

Jo maaske. 

Karoline. 
Vil du ikke fortælle mig, hvad her er sket. 
Hvad sagde din Far? 

Elisabeth. 
Far var ikke meget henrykt. 

Karoline. 
Nej, det var jo at vente. 

Elisabeth. 
Han har da endelig ikke brudt sig saa 
meget om mig de tre sidste Aar, at man kunde 
tænke sig , han vilde tage sig det saa nær , om 
jeg ikke boede hos ham. 

Karoline. 
Det var et kuriøst Ræsonnement: din Far 
har maattet undvære dig i tre Aar, saa kan han 
sagtens undvære dig altid. 

Elisabeth. 
Maattet undvære mig! Han var da ikke 
nødt til at rejse. 

Karoline. 
Herregud, Elisabeth, du kender jo godt Grun- 
dene — din Mors Død — hans Studier — 

Elisabeth. 
Ja, jeg kender vel Grundene. 

Karoline. 
Men forresten har du Ret. Han havde gjort 
bedre i at blive hjemme og selv opdrage dig. 

Elisabeth. 
Det havde han maaske. 

Karoline. 
Det var ikke overdrevent kærligt sagt. 

Elisabeth. 

Tilgiv mig i (Hun tager Karoline om Hovedet og ser hende 

ind i Øjnene) Du holder jo af mig, ikke sandt? 

Karoline. 
Men, min egen Søde, hvad er der dog 
ivejen ? 

6* 

Elisabeth. 
Aa, jeg er saa ulykkelig. Jeg kan ikke klare 
det, det er saa svært. 

Karoline. 
Hvad sagde din Far? At du ikke maatte 
gifte dig. 

Elisabeth- 
Først om et Aar. 

Karoline. 
Og Herning? 

Elisabeth. 
Han vil det straks. 

Karoline. 
Begge kan du ikke gøre tilpas. 

Elisabeth. 
Men hvem af dem? Først talte jeg med 
Far — saa syntes jeg, at han havde Ret. 
Saa med Johannes — og jeg maa gøre alt, 
hvad han forlanger, naar han taler saadan til 
mig. Jeg er helt borte fra mig selv. — Men 
bagefter saa véd jeg dog ikke — jeg sjmes, det 
er altfor unaturligt, saa pludseligt at skilles fra 
jer — og maaske han slet ikke har Ret — 

Karoline 

hurdg. 

Hvori? 

Elisabeth. 
I ikke noget. I den strænge Dom han 
fælder. 

Karoline. 
Han ser altfor ensidigt paa alting, Barn. 

Elisabeth. 
Han er ikke som vi andre. 

KLaroline. 
Se nu ikke saa spekulativ ud! Kan du 
ikke vride den Pønitensemine af dig i en Fart. 
Vil du vide min Mening? 

Elisabeth. 
Ja, ja, hvad synes du, sig mig det! 

Karoline. 
Du skal gifte dig snarest muligt. Ligesaa 
godt først som sidst. Du skal rette dig efter 
Herning, fordi han skal være din Mand — og 
ikke efter din Far. Ham skal jeg nok være god 
imod, naar du er borte. 

Elisabeth 

kort. 

Naa det vil du. 

Karoline. 
Ja, finder du det urimeligt? 

Elisabeth. 
Nej vist ikke. Men — (neiende) Far kan da 
ikke blive boende. — her — hos dig. Vel.^ 

Karoline 

langsomt 

Nej, det kan han vel ikke. (Hurtigt.) Har Her- 
ning sagt det? 

Elisabeth. 
Nej aldeles ikke — hvor falder du paa det 
— jeg mente blot. 

Lille Pavse. 

Karoline. 
Skal du ikke gøre dig istand til iaften. 
Vil du beholde den Kjole paa? 

Elisabeth. 
Aa, jeg er fin nok. — Men du har pyntet dig. 

Karoline. 
Ja, jeg har afført mig min Slobrok for at 
iføre mig disse pragtfulde Silkeklæder og der- 
ved give et forargeligt Eksempel paa Verdens 
Tant og Forfængelighed. 

Elisabeth. 
Der er Far. 

Reimert kommer fra Døren i Baggrunden. 

Reimert. 
Naa, er I der begge to. Det er hyggeligt 
at komme hjem til jer. — Det er da Juks, som 
du ser ud, Elisabeth! 

Elisabeth. 
Jeg har blot lidt Hovedpine. 

Reimert. 
Man faar mere Lyst til at jage dig i Seng 
-end til at holde Fødselsdagsfest med dig. — 
Nej, men, Karoline, hvor smuk De dog er! De 
ligner en Dame af van Dyck. 

Karoline. 
Tusind Tak! Han er nok lidt magrere end 
Rubens — om fem Aar er jeg saa Rubensk — 
og om ti Jordaensk. Med hvilken Flamlænder 
jeg ender, maa Himlen vide. 

Reimert. 
At De skal være Skolelærerinde — det er 
nu ligegodt Helligbrøde. 

Karoline. 
Ja efter Deres Theologi. 

Elisabeth 

stramt. 

Jeg gaar lidt ind paa mit Værelse. 

Reimert. 
Men, Herregud, hvad er det dog for en 
Bedemandsmine. 

Elisabeth. 
Jeg har blot den Besked til dig, Far, at 
Herning gærne vil tale med dig. 

Reimert. 
Det er godt. 

Elisabeth. 
Han kommer om lidt. 

Reimert. 
Vel I Læg dig lidt paa din Sofa og hvil dig. 

Karoline. 
Lad mig gaa med! 

r 

Elisabeth. 
Nej tak, jeg vil helst være alene. Bliv du 
bare her hos Far. 

Elisabeth gaar ud til venstre. 

Reimert. 
Saa du hende! Det er Forlovelsens første 
Frugt. 

Karoline. 
Ja, det koster at leve Livet. 

Reimert. 
Hvad Pokker vilde du ogsaa med den 
Theologl 

Karoline. 
Han er saamænd god nok, naar man ikke 
vil forelske sig i ham. 

Reimert. 
Jamen, at du ikke kunde forudse! — Det 
arme Barn har da tabt al Kulør. — Naa, nu 
skal jeg altsaa have den Herre for. Jeg glæder 
mig næsten til den Samtale. 

Karoline. 
Vær nu blot besindig! 

Reimert. 
Jeg er fuldkommen rolig. 

Karoline. 
Mon det nu ogsaa er klogt at modsætte 
sig deres Ønske? 

Reimert. 
Hvad mener du? 

Karoline. 
Gud véd, om du ikke stod dig bedst ved at 
give efter straks. 

Reimert. 
Straks paa hans Kommando kaste mit Barn 
i Armene paa den fede Helgen ! Han blomstrer 
formelig, rød om Øret og struttende i Haaret. 
Nej det vil jeg dog prøve Styrke paa. Lad mig 
faa et Aar blot! Tid vundet, alt vundet. Jeg 

har tænkt mig det ud, mens jeg drev om paa 
Gaden, I et Aar sprænger jeg magelig den For- 
lovelse i Luften. Jeg behøver vist ikke andet 
end vort daglige Samlivs Pression •— men i 
Nødsfald vil en lille Udenlandsrejse nok gøre 
større Underværker end hele Theologien. 

Karoline. 
Du skal ikke være overmodig. Det gaar 
ikke saa nemt. 

Reimert. 
Lad mig nu først se paa Velærværdigheden. 

Karoline. 
Han er stærk. 

Reimert. 
Ja overfor Kvinder. 

Karoline. 
Vi faar at se. 

Reimert. 
Du har ikke megen Tillid til mig. 

Karoline. 
Du er klog — men her hjælper ingen For- 
stand, og du er god ogsaa — men her nytter ingen 
Kærlighed. 

Reimert. 
Hvad er det da? 

Karoline. 
Det er det, du kalder Nødvendighed — 
eller Skæbne. Vi skulde saamænd ikke stritte 
imod — men hellere straks lade det glide. Ellers 
bilder vi os bare ind, at vi har Ansvar. 

Reimert. 
Ja ja! — (Lytter.) Er det ham.? 

Karoline. 
Hans faste Trit. Pas nu paa. Husk, det 
er hendes Forlovede. 

Karoline gaar ud til venstre. 



ANDEN SCENE. 

Reimebt. Hekning kommer fra Baggrunden. 

Reimert. 
Vær saa god, Hr. Herning, jeg ventede Dem. 

Herning. 
Deres Datter har sagt Dem — 

Reimert. 
At De vilde tale med mig. Det er jo natur- 
ligt og selvfølgeligt. 

De sætte sig. 

Herning. 
Jeg maa da først ret af Hjærtet takke Dem, 
fordi De vil skænke mig Deres Datters Haand. 

Reimert. 
Jeg beder Dem, Hr. Herning, lad os tale 
ganske jævnt og aabent sammen. Situationen 
er unægtelig lidt pinlig. Men vi er Mænd, hvem 
Alderen ikke skiller meget — vi vil rimeligvis 
kunne forstaa hinanden. 

Herning. 
Kun dette ønsker jeg. 

Reimert. 

Vel ! Altsaa ganske aabenhjærtigt. Jeg blev 
meget overrasket, da min Datter fortalte mig 
om Deres Frieri — og jeg tilstaar ikke glædelig 
overrasket. Dertil havde jeg adskillige Grunde. 
De véd, jeg er kommen hjem med stor Længsel 
efter Elisabeth, hvem jeg forlod som Barn og 
finder igen som voksen. Hun er ganske ung, 
tænkte jeg, og jeg vil endnu i adskillige Aar 
have den Lykke at leve sammen med hende. 
Aa, jeg havde aldrig tænkt mig et Coelibat for 
hende, jeg kunde intet ønske mindre — men 
jeg havde forestillet mig hendes Ægteskab som 
en fjærn Fremtidssorg. Og jeg udmalede mig i 
Tankerne det fredelige Samliv, hun og jeg skulde 
føre sammen. 

De er kommen og har tilintetgjort denne 

Lykke for mig. 

Herning. 
Jeg har det faste Haab, at De i mit Hus 
vil finde *et andet Hjem. 

Reimert 

ser fast paa ham og tier lidt. 

Dog denne Grund har jeg allerede glemt. 
Livet har lært mig at indordne Skuffelser under 
det Selvfølgelige. 

Saa er der Elisabeths Ungdom. Hun fylder 
idag sytten Aar. Hun har fra Barndommen af 
været et sart Væsen, som alting gjorde altfor 
stærkt Indtryk paa. Muligvis er det blot en 
lidet kraftig Konstitution — muligvis lider hun 
af en Hjærtefejl. Hun er næppe udvokset, fint- 
bygget — ganske paa Overgang fra Barn til 
Jomfru. Hun er ingen moden Kvinde; stærke 
erotiske Rørelser vil enervere og oprive hende, 
et ægteskabeligt Samliv virke ødelæggende paa 
hende. Dette Barn som Moder — hun vil maaske 
tage Skade for hele sit Liv. 

Herning. 
Netop dette, at Elisabeth staar i Overgangen 
fra Barn til Jomfru — gør hende saa dyrebar 
for mig. Hvem vilde ikke elske denne barnlige 
Renhed! Og tro mig, Dr. Reimert, jeg skal 
sandelig vogte over hende. Er hun sart og 
skrøbelig, skal hun finde den kærligste og om- 
hyggeligste Husbond i mig. 

Reimert 

ser paa ham som før og tvinger sig. 

Min tredje Grund er endelig De. De synes 
mig ingen god Mand for en ganske ung Pige. 

Jeg kender naturligvis kun lidt til Dem — gen- 
nem Omtale og det første Indtryk, jeg har faaet. 
Men jeg tror ikke paa, at De er den Mand, 
som kan gøre min Datter lykkelig. 

Herning. 
Og hvortil støtter De den Tro? 

Reimert. 

Fordi De hverken kan eller vil forstaa 
hende. Fordi De hører til de mange, som 
kræver ganske bestemte Egenskaber af en Kvinde, 
saadanne som tilsammen danner et tomt og 
umenneskeligt Ideal. De udtynder den halve Del 
af Menneskenaturen for at oppuste den anden 
uforholdsmæssigt. De trækker fra og lægger til 
efter Forgodtbefindende, fordrende det samme 
af alle disse saa forskelligt skabte unge Væsener. 

De vil ved Deres Karakter og Anskuelser 
beskære den Smule Ungdom og Glæde, som 
Elisabeth efter al Rimelighed turde vente i sit 
Liv. Verden staar hende aaben. Hun havde nu 
en Række Aar til at modtage og nyde alt, hvad 
skønt og godt Mennesker har skabt. De vil lukke 
af for hende og gemme hende langt fra Verden. 

Deres Præstegaard er Klostret for hende. 
Indenfor dens snævre Vægge vil intet friskt og 
sundt spire- i hendes Sjæl. Og Dagene vil drysse 
ned, ensformige, tomme og triste, over dette 
Barn — fra Ungdom til Alderdom. 

For sammen med Dem faar hun ikke Lov 
at følge sin Natur — De vil kappe og pode 
efter Deres Lyst. Hos mig faar hun Aandens 
og Legemets Frihed — De vil dræbe Aanden 
og hærje Legemet, 

Dette er da mine Grunde. Derfor har jeg 
bestemt, at der først om et Aar i det Tidligste 
kunde være Tale om Bryllup. Jeg vil prøve 
baade Dem og hende. Og i den Tid anser jeg 
det for rigtigst, at De og hun ikke mødes. 

Herning. 
Fordi De i den Tid vil arbejde paa at hæve 
Forbindelsen mellem hende og mig. 

Reimert. 

Hvis dette synes mig det bedste for hende 

— ja. 

Herning. 

De har talt aabent til mig, Dr. Reimert, og 
De skal faa mit Svar ligesaa aabent. Jeg vil 
dog indtil det sidste vægre mig imod den Tanke, 
at De og jeg staar overfor hinanden som Mod- 
standere. Imidlertid for Øjeblikket falder Deres 
Ønske ikke sammen med mit. 

Og dog har vi samme Formaal: Deres 
Datters Lykke. Men vi ser den i forskellige 
Ting. 

For Dem er den af rent verdslig Art — 
for mig er den et inderligt Liv i Troen sammen 

med en ligesindet, hvem hendes Hjærte har 
valgt. 

Derfor forstaar De ikke Forholdet mellem 
Elisabeth og mig. — De ser ikke det, der for- 
ener hende og mig i en stærk Kærlighed — fordi 
det netop er dette, der adskiller Dem og mig — 
ja Dem og hende. 

Jeg byder Deres Datter noget — efter min 
Mening Højere — i alt Fald noget vidt Forskel- 
ligt fra det, som De tror kan give et Menneske- 
liv Indhold og som synes mig daarligt og usselt. 
— Jeg misforstod Dem ikke før — det faldt 
mig ikke et Minut ind, at Deres Plan for Elisa- 
beths Lykke fjærnede sig et Haarsbred fra hvad 
der efter menneskelig Lov er tugtigt for en 
Kvinde. Dog, det er sandt, Deres Verden vil 
jeg ikke aabne for hende, jeg vil med al Magt 
holde hende i Uvidenhed om Synden her paa 
Jorden. Hendes Barnlighed er min dyreste Skat, 
naar hun — jeg vil optage Deres Tanke — skal 
være min Brud i Christo. 

Elisabeth er ren paa Sjæl og Legeme. Og 
med Guds Hjælp vil jeg bevare denne Renhed. 
Det kalder De at dræbe Aanden og skade Le- 
gemet. 

Reimert. 

Jeg troede. De vilde gifte Dem med hende. 

Herning, 
Der gives Ting, som jeg ikke synes en 

Fader kan afhandle med en anden Mand, selv 
om denne skal være hans Svigersøn. 

Reimert. 
Hvilke Ting skulde det vel være, som to 
Mand ikke kunde tale alvorligt sammen om? 

Herning. 
Blufærdighedsfølelsen forhindrer En dog — 

Reimert. 
Jeg beder Dem — dette bliver altfor latter- 
ligt mellem gamle Mennesker som os to. Men 
ligemeget. De lovede mig at svare aabent — 
men jeg finder ingen Aabenhed i Deres Tale. 
Mange Ord — og dog kun Fortielse. Jeg siger, 
min Datter er altfor uudviklet til at indgaa Ægte- 
skab — De svarer : jeg vil blive hende en kærlig 
Husbond. Hvad Mening er der i dette.?* Jeg 
siger til Dem, De vil dræbe Ungdommen og 
Glæden i hendes Liv og snære hendes Aand i 
Lænker — De svarer: jeg vil bevare hendes 
Renhed. Det er jo Fraser, Mand, og De er 
vel af Kød og Blod som vi andre. Dog — jeg 
forstaar baade, hvorfor Deres Tale løber udenom 
enhver ærlig Tanke — og desværre ogsaa, hvor- 
ledes denne tomme Ordstrøm kan betage et 
stakkels eksalteret Barn. 

Herning. 
Jeg kan umulig antage, De vil fornærme mig. 

Et Brud. 7 

Reimert. 
Det vil jeg ikke. Men — for at vi to kan 
være paa det Klare — vil jeg sige dette — én- 
Gang nu, og saa aldrig mer, hvad der end sker: 
Jeg tror Dem ikke. Jeg er sikker paa, De ikke 
lyver for Dem selv. Og jeg tvivler ikke om, at 
De forfølger andre Maal med samme ihærdige 
Hensynsløshed, hvormed De nu vil fremtvinge 
dette Ægteskab. — Jeg tror Dem ikke. 

Herning, 

Herpaa kan jeg kun svare: De har ikke faaet 

Naadegaven. 

Reimert. 

Vell De er ens til det sidste. Sig da altsaa 

Deres Mening uden Omsvøb I 

Herning. 
Jeg kan ikke forhindre Dem fra at gøre alt 
for at hindre vort Ægteskab. Elisabeth er jo 
umyndig. Vil De imorgen rejse bort til et fjæmt 
Land og tage hende med — staar jeg fuldkom- 
men magtesløs overfor dette. Men hvis De 
tænker paa Deres Datters Lykke og ikke paa 
Deres egen, saa kan jeg endnu kun bede Dem 
nøje overveje et saadant Skridt. For det er 
sikkert, Deres Datter elsker mig. 

Reimert. 
Elsker! Det Barn, som ikke véd hvad El- 
skov er. Nej, det Godtkøbsord tager jeg ikke for 

gyldig. Hun er simpelthen besnæret og over- 
rumplet — af Deres — (standser) Veltalenhed og 
sin egen Uerfarenhed. Hun aner ikke, hvad 
denne Forlovelse rummer, og hun elsker ikke 
Dem, som hun ikke kender. 

Herning. 
Hun elsker mig saa vidende og inderlig i 
sin Kærlighed som en ung Pige bør elske. Hun 
elsker mig, det føler jeg, med den sande Kærlig- 
hed, den der varer over Døden. 

Reimert. 
De er sandelig beskeden. 

Herning. 
Det er ikke min Fortjeneste. Det har skik- 
ket sig saa, og jeg føler dyb Taknemlighed der- 
over. Men hvis De tvivler og river hende fra 
mig, da skal De blive overbevist. Jeg siger Dem: 
hun vil hentæres af Sofg — styrkes i sin Kærlig- 
hed, derom er jeg forvisset — men svækkes 
sørgeligt i legemlig Henseende. Og hvad tror 
De, det vil blive for kummerfulde Dage i det 
fremmede Land, hvor hun vil føle sig ene og 
forladt — hvor mange Fornøjelser De end vil 
omgive hende med — hjemløs og rodløs, som 
Planten der rives bort fra sin Jordbund. Om hun 
endogsaa i sin datterlige Ærbødighed vil frem- 
tvinge et Smil paa sit Ansigt, i hendes Hjærte 
vil der ruge Mørke. Gør det ikke mod Deres 

Datter — jeg besværger Dem. De vil bittert 
angre, hvad De i dette Øjeblik maaske tror er 
til hendes Bedste. 

Reimert. 

Hr. Herning! Jeg synes, dette nærmer sig 
til en Prædiken, 

Herning. 

Jeg sagde, jeg ikke kunde forhindre Deres 
Forsæt. Men én Ting overrasker viig\ hvor- 
ledes kan det stemme med Deres Anskuelser at 
tvinge deres Datter? De sagde, hun skulde 
følge sin Natur. Men De vil jo, hun skal 

følge Dem. 

Reimert. 

Det er et let købt Ordspil. 

Herning. 
Jeg tænker ikke paa, at hun skulde ledsage 
Dem paa Rejsen — skønt selv i dette Forhold 
vil De vel ikke tvinge hende imod hendes Vilje. 
^en ellers — vil De ikke søge at paatvinge 
hende de Anskuelser, som De nærer? Har De 
Ret dertil — efter Deres egen Lære. Vil De 
gøre hende lykkelig derved? 

Reimert. 
Jeg har den Ret og den Pligt at sige. Sand- 
heden til min Datter, hvad Lykke den end vil 

bringe. 

Herning. 
Elisabeth er lykkelig nu, i sin Tro, i sin 

Kærlighed. Hvis De forstyrrer den rene Har- 
moni i hendes Sjæl, vil De kun have stakket 
Glæde deraf, og De vil gøre hende meget, meget 
ulykkelig. Og dog tror jeg ikke, hun vil bøje 
sig. Hun vil blive sky og fremmed overfor 
Dem, gemme sig for sig selv som et saaret 
Dyr — eller, hvis De nu kuer hende bort fra 
hendes friske, barnlige Syn paa Livet, da vil De 
maaske engang se hende under Forhold, hvor 
De hundredfold maatte ønske, De havde skæn- 
ket hende til mig — som, det gentager jeg, vil 
vogte over hende aandeligt og legemligt. — Og 
Dem, Dr. Reimert, tør jeg love at blive en kærlig 
Søn — 

Reimert. 

Jeg beder Dem. Det er nok. Jeg ønsker 
ikke, at denne Samtale nu forlænges. (Bitterg De 
har nyttet Budet: snilde som Slanger, enfoldige 
som Duer. 

Herning. 

Jeg beder Dem skaane mine Følelser. 

Reimert. 
Bevares. Men jeg tror, vi to foreløbig intet 
har at sige hinanden. 

De bukke for hinanden. Herning gaar ud til venstre. Rkimbrt 
bliver staaende i Tanker. 

TREDJE SCENE. 

Rhimert og Karoline kommer fra venstre. 

Karoline. 

Nu? 

Reimert 

som vaagnende. 

Ja, han er stærk. 

Karoline 
Sagde jeg det ikke. 

Reimert. 
Stærk ved alt, hvad der staar bagved ham 
— stærk som selve Løgnen. 

Karoline. 
Og du har bestemt? 

Reimert. 
Intet endnu. 

Karoline. 

Men du vil give efter og spare Pigebarnet' 

mange Taarer og slemme Timer. 

Reimert. 

Du raadede mig til at- trække Sagen i 

Langdrag. 

Karoline. 

Ja saa skulde du baaret dig ganske ander- 
ledes ad. Spillet den Komedie, at du var meget 
fornøjet derover — og saa ganske smaat og 
stille ødelagt det hele. Men nu kan du ligesaa 
godt give efter først som sidst. 

Reimert. 
Og et Ægteskab med det Menneske skulde 
være til Elisabeths Lykke? 

Karoline. 
Tag dig iagt, at du ikke tænker mere paa 
din egen Lykke end paa hendes. 

Reimert. 

Der gør jeg ikke. Men om det bedrøver 
mig uendeligt at miste hende saaledes — er det 
saa underligt.^ Mens jeg var langt borte — hvor 
ofte har jeg ikke i Tankerne taget dette lille 
krøllede Hoved mellem mine Hænder, kysset 
denne Barnenakke, som havde sødere Duft end 
alt andet — jeg tør ikke tænke derpaa. — Jeg 
synes det vil blive et kummerligt, fattigt Liv, 
hun vil føre i Præstegaarden — med denne 
5kvaldrer, som aldrig vil tale et fint eller kær- 
ligt Ord til hende. 

Karoline. 

Hun vil høre dem i hans Talemaader. 

Reimert. 
Hun vil vaagne af Drømmen. 

Karoline. 
Og hun vil finde et lille Barn . ved sin Side 
— og det vil hun elske. Aa, det nytter ikke at 
ræsonnere for andre Mennesker. De maa gøre, 
hvad de vil — enhver maa tage sin Lod, som 
han finder den let til. Vi andre skal ikke blande 

os deri. Der er saamænd ingen, der takker os. 
Men Forældre er altid saadan. De vil ordne, 
vælge, vrage for deres Børn. Lad dem selv 
derom. Saadan en lille Pige ser nu sin Lykke 
i denne Præstemand — og nogen skaffer han 
hende sagtens — lad hende tage haml Om du 
saa gennemforsker alle Verdensdelene, udfinder 
du dog aldrig med Sikkerhed, hvilken Mand der 
passer for hende. Lad hende tage ham, siden 
hun er faldet over ham. Hun kunde have valgt 
værre — han er hæderlig, begavet, i god Stil- 
ling, hverken raa eller fordrukken eller — nok 
sagt-, ja han er egoistisk, kedelig, borneret, 
herskesyg — 

Reimert. 

Uægte og forløjet. 

ICaroline. 
Som de fleste ja — lidt bedre. Véd du, 
om du finder en bedre. Husk, hvis du nu tager 
ham fra hende, faar du den Forpligtelse at skaffe 
hende en Fugl Føniks — hvis du i det Hele 
kan tvinge hende til at slippe ham. 

Reimert. 
Du tvivler derom. 

Karoline. 
Han har fyldt hendes lille Hoved med reli- 
giøs Fanatisme — forgabet er hun i ham — 
hvad vil du stille op derimod.'* 

Reimert. 
Kan dti ikke hjælpe mig? 

Karoline. 
Hvordan ? 

Reimert. 

Hvis hun rejste bort — med dig og ikke 

med mig — saa vilde det Religiøse ikke kunne 

køres op af ham — og hvis du altsaa for min 

Skyld — 

Karoline. 

Det er for sent, min Ven. 

Reimert. 
Hvad mener du.? 

Karoline. 
Hun har ikke mere Tillid til mig end til dig. 

Reimert. 
Hvordan, hvorfor? Er det ogsaa ham? 

Karoline. 

Jeg kan intet bestemt sige — og vil ikke 

spørge. Men hun har en ubestemt Mistanke til 

os to. 

Reimert. 

Han har altsaa fortalt hende — 

Karoline. 
Ikke fortalt — slaaet paa. Gjort hende uro- 
lig og paapasselig. Mellem hende og mig er 
det forbi. Hun er paa sin Post mod mig som 
mod dig — hun har kun ham. 

lavt. 

Og du kaldte dette Menneske hæderlig. 
Karoline 

utaalmodig. 

Ja, hvad vil du? Han handler efter hvad 
han finder rigtigt. Han har sin Maade at se 
Tingene paa — den samme som de fleste andre 
Mennesker i Verden — og du har din. Om han 

har Ret (Hun trækker paa Skuldrene). 

Reimert. 
Han har i hvert Fald Magt, mener du. 

Karoline. 
Man staar sig altid bedst ved at føje sig 
efter hans Mening — det er vistnok. Saa bliver 
Livet mageligt. Og saa forresten — han kæmper 
for sin Sag. Du vilde ikke betænke dig paa at 
bruge mange Midler for at ødelægge ham i 
Elisabeths Hjærte, og du maa finde dig i — 

Reimert. 
At han bruger de laveste for at ødelægge mig. 

Karoline. 
Hvad har han gjort I Maaske blot sagt, at 
det ikke var passende, du boede her. Naa, det 
er det vel heller ikke. 

Reimert 

ser paa hende, ganske alvorlig. 

Jeg skal fl3^te imorgen. 

Karoline. 
Bliver du fornærmet? 

Reimert. 
Aldeles ikke. Du — og han har Ret. Det 
er forbi. Jeg er overvundet. 

Karoline. 
Du vil ingen Modstand gøre mer. 

Reimert. 
Ingen, nej. 

Karoline. 

Hvem fik Ret. 

Reimert. 

Du! — Der er ingen, der har lovet os, at 

Livet skulde blive bedre. 

Karoline. 
Blot det er slideligt. 

Reimert. 
Netop, ja. Vil du sende Elisabeth ind til mig. 

Karoline. 
Gærne. Du vil trøste hende og gøre hende 
fornøjet igen. Du skal se, dette vil gaa meget 
godt. 

Reimert. 
Vær blot rolig — der skal være glade An- 
sigter her i Huset — imorgen flytter jeg. 

Karoline 

standsende. 

Arnold, du er bitter. 

Reimert. 
Ingenlunde, det var blot Spøg. 

Lille Pavse. 

Karoline. 
Nu henter jeg Elisabeth. 

Hun gaar ud til venstre. 

FJERDE SCENE. 

Reimekt, Elisaukth kommer fra venstre. 

Reimert 

gaar hende imode. 

Min lille Pige, vil du kysse mig. 

Elisabeth. 
Kæreste Far. 

Reimert. 

Kom og sæt dig hen til mig. — Du véd, 
hvormeget jeg holder af dig — eller rettere, du 
har maaske glemt det lidt, mens jeg var saa 
længe borte. 

Dengang du var ganske lille, og endnu laa 
i Vuggen, stod ofte din Mor og jeg og be- 
tragtede længe dit lille runde Ansigt. Vi holdt 
hinanden i Hænderne og lovede at være gode 
imod dig — vi vidste, vi kunde ikke andet. 

Da du blev større — hvem var det, der 
kom springende mig imøde, naar jeg kom hjem 
— skændte paa mig, naar jeg kom for sent — 
altid turde forstyrre mig — hvor dybt i Arbejde 
jeg saa sad. Du vidste, du var min største Glæde. 

Og dengang du var syg saalænge — da 
var din Mor død — husker du, hvordan vi to 
spiste alene med hinanden i Sovekamret og mo- 
rede os fortræffeligt sammen. 

Da du var kommet i Skole, fortalte du mig 
ofte om de andre smaa Piger. De var ikke 
moderløse som du. Saa sagde du ofte: alle har 
de Mor uden jeg — jeg har bare Far; derfor 
maa du være baade Far og Mor for mig. 

Jeg prøvede derpaa i nogle Aar. Men saa 
troede jeg, at i Opvæksten vilde en god og 
klog Kvindes Selskab være dig til størst Nytte 
— derfor bragte jeg dig til Karoline, som havde 
været din Moders Veninde. 

Elisabeth. 
Ja derfor, ikke sandt Far, blot derfor. 

Reimert. 
Naturligvis. Hvad ellers.? 

Elisabeth. 
Nej, der er intet andet. 

Reimert. 
Nu imorgen flytter jeg herfra. Men du bliver 
her de Par Maaneder — til du skal giftes. 

Elisabeth. 
Par Maaneder! 

Reimert. 
Ja, jeg har tænkt over Sagen, og det er 
vist det bedste. Hvad kan det hjælpe, at vi 

to nu stifter Hus sammen — for den korte Tid. 
Jeg har ogsaa talt med Herning. 

Elisabeth. 
Og du synes om ham? 

Reimert. 
Rigtig godt. Du skal ikke undre dig over, at 
jeg i Førstningen tog saa forskrækket mod den For- 
lovelse. For den kom da over mig som et Uvejr. 

Elisabeth 

leende. 

Ligesom over mig selv. 

Reimert. 
Netop. Og naturligvis gjorde jeg mig alle- 
haande Betænkeligheder — mest fordi du er saa 
ung. Men naar du holder af ham — (ængstelig) og 
du er ganske vis derpaa.?* 

Elisabeth. 
Naar du ikke længer er vred, vil jeg være 
saa ubeskrivelig lykkelig. 

Reimert. 
Saa drikker vi iaften de- Forlovedes Skaal i 
Champagne. 

Elisabeth. 
Der er ingen Far som du paa Jorden. 

Reimert. 
Ja, det sagde du altid som lille, Elisabeth! 
Da var du ganske overbevist om, at du havde 
den bedste Far i Kjøbenhavn. 

Elisabeth. 
Det mener jeg eminu. 

RÉtMERT. 

Min egen lille Tøs! Vi skilles da heller 
ikke, fordi du — rejser bort. 

Elisabeth. 
Nej, ikke sandt! Du kommer paa Besøg 

hos os — 

Reimert. 

Og du sommetider til Kjøbenhavn til mig. 

Elisabeth. 
Saa skal vi rigtig more os sammen — 
vi to ganske alene. Vi skal gaa paa Restauration 
sammen. 

Reimert. 
Hvad vil Hr. Pastoren sige til saadanne 
Udskejelser ? 

Elisabeth 

leende. 

Vi fortæller ham det. ikke. Det bliver e.n 
Hemmelighed imellem os. 

Reimert. 
Naa, er du saa fornøjet igen? 

Elisabeth. 
Og er du slet ikke længer bedrøvet. Far I 

Reimert. 
Jeg var det kun, fordi jeg ikke kunde hjælpe 
dig — og fordi jeg ikke troede ham istand dertil. 

Elisabeth. 

Det kan han. 

Reimert. 

Det vil jeg haabe. — Men husk det — hvis 
engang, tidligt eller sent — der kommer en 
Time — hvor du føler dig ensom eller ulykke- 
lig — fordi han maaske ikke forstaar dig med 
Overbærenhed eller ikke holder nok af dig — 
jeg sætter det blot — da vil jeg, saalænge der 
er Gnist af Liv i mig, være den, der vil und- 
skylde og forsvare dig, tilgive dig alt, hvad 
andre fordømmer — og se det gode i enhver 
Ting, som Livet tvinger dig til. 

Elisablth. 
Min egen Far! 

Reimert. 
For ser du, Elisabeth — selv om Forældre 
ikke magter at skabe Lykken for deres Børn, 
saa kan de dog maaske staa dem bi i Ulykken. 

Tæppet falder. 

